Mario Pozzoli

“I pìnol de l’Ercole”

Adattamento e riduzione in dialetto milanese 
di   Pietro Callegaro

Commedia in due atti 

•	PERSONAGGI

Dr. Luciano Frontini            medico
Angelica	            sua moglie
Dr. Farina	            medico, amico di Luciano
Massimo Laverde	            innamorato di Angelica
Jonathan Brackson              un americano
Colonnello Mario Calzetta   alpino in congedo
Sidonìa Gazel	            una cliente “facile”
Signora Bicot	           “coniglietta” d’altri tempi
Odette	            sua figlia
Antonia  	            infermiera 
Francesca	            portiera d’hotel

A Milano oggi

ATTO PRIMO

Nello studio medico del Dottor Luciano Frontini.
Porta a sinistra che porta alla sua abitazione, porta a destra che porta alla sala di attesa e quindi all’uscita. Scrivania, sedie, attaccapanni, ecc.

Scena 1

Si apre il sipario e entra Antonia che commenta la scena e fa da prologo all’azione che verrà… 
Meglio se una luce solo su Antonia e penombra sulla scena.   

Antonia	Semm chì. Quest chì l’è el studi del Dottor Luciano Frontini…. cà e offizzi… sì perché de là (indica a sinistra) se và in cà soa… de chì, inveci (indica a destra) gh’è la sàla dove i malaa spetten e poeu van foeura… Ben, adèss vedaremm come on “potente afrodisiaco” el poda mètt sòttsora l’onestà, la probità d’on’òmm che l’è semper staa fedel a soa miee, raro esempio  per i marì de tutt i temp!
Luciano	(entra da destra, ma rimane sulla soglia, perché sta parlando con qualcuno all’esterno) 
Antonia	Ben. (senza guardare Luciano) Tèl chì … el noster òmm: el dottor Luciano Frontini. 
	Luce piena
Luciano	(verso l’esterno) La staga ben sciora, arrivederla… Brava e me raccomandi che la continua con la cura che gh’hoo dii mì. (si blocca)
Antonia	(come prima commenta…) Maridaa da on ann, Luciano l’è innamoratissim de la soa Angelica.
Luciano	(verso l’esterno) Sì, per l’onoràri poeu la vaga da l’Antonia (si dirige poi verso la scrivania per sistemare la scheda dell’ultima cliente).
Antonia	La soa infermera!… Che poeu saria mì!… Se devi vess s’cetta, dopo tanto temp che son chì con lù, podi dì tranquillament che de medesìna mì ne capissi come lù e forsi anca pussee! Ben…
	(Luciano va alla porta di sinistra e Antonia va alla porta di destra, ma senza uscire…)
Antonia	…Ma vardè…tel’lì che fra ona visita e l’altra, el se precipita a cà soa per… (a Luciano) Dottor, gh’è in attesa el scior Laverde.
Luciano	La ghe disa che sont al telefono.
Antonia	Ben. (lo guarda ed esce).
Luciano	(sulla porta di sinistra, chiamando) Angelica! Angee-lii-caa…
Angelica 	(da fuori… dolcissima) Eccomi… (entra)
Luciano	Amore!
Angelica	Tesoro!  (si baciano)
Luciano	La toa bocca l’è la pussee dolza del mond!
Angelica	E tì come te feet a savel? Ti hee prouvà tucc?
Luciano	Sì, tucc! Ven chì (si siedono su un divanetto, vicini-vicini).
Angelica	Oh, Luciano! Come siamo felici!  Peccaa che…
Luciano	L’è vera… el soo anca mì. A la nostra felicità ne manca on fiolin.
Angelica	(sognante) Me piasaria… avegh on fiolin… e ch’el fuss tò!
Luciano	Com’è? Te vorarisset on fiolin da on alter?
Angelica	Ma dai… se te vet a pensà, giavan! (Pausa) Te set, vedi minga l’ora de vess a Sirmione. On’amisa della Giovanna la gh’ha minga avuu de fioeu per quindes ann, poeu l’è ’ndada a Sirmione e subit ghe n’è rivà duu.
Luciano	Con l’acqua?
Angelica	Còssa? (poi capisce) Nò! Nò! (divertita) Ah, ah… tì te gh’hee semper voeuia de scherzà. El soo che te gh’hee minga fiducia nelle acque di Sirmione.
Luciano	Te vedet… mì hoo semper pensà che per avegh di patanin se dovaria faa cipi-cipi e minga bev l’acqua!
Angelica	(si alza) Con tì se po’ mai parlà seriament…
	Luciano cerca di nuovo di abbracciarla.
Angelica	Eh nò! Adèss cerca de fa el bravo che te gh’hee de laorà, e mì devi cambiamm…
Luciano	Fall chì!
Angelica	Luciano!!! Daiii!!!!
Luciano	Damm…un alter basin… 
Angelica	Te me consumet! (scappa verso la porta di sinistra)
Luciano	Varda che te ciappi!
Angelica	Se te ghe riessett! (ed esce)
Antonia	(entra da destra) Dottor Frontini!
Luciano	Sì, Antonia.
Antonia	Il signor Laverde non aspetta più!…
	Massimo entra.
Antonia	Tèl chì…
Massimo	Buongiorno, dottore.
Luciano	Sì… buongiorno anche a lei.
Antonia	Ben. (esce a destra)
Luciano	Allora? Ch’el me disa…
Massimo	(si siede sconsolato) Nient!
Luciano	L’ha tolt la medesima che gh’hoo ordinà ier?
Massimo	Sì, l’hoo tolta mèzzora prima de ’ndà in lett.
Luciano	E l’ha minga dormì?
Massimo	Per nient!
Luciano	Incredibil! L’è on sonnifer ch’el podaria fà crollà on elefant.
Massimo	(spaventato)Fa crollà on elefant?
Luciano	Certament, l’è ona cùra noeuva. Adèss la sperimenti con lù.
Massimo	Come? Vialter dottor, i medesin i a sperimentì sui malaa?
Luciano	Ch’el me scusa, ma su chi el voeur chi a sperimentom? Sui san?
Massimo	E nò… prima su vialter!
Luciano	Nò, nò…. tropp  pericol.
Massimo	Ah!
Luciano	(scherzando) E allora ch’el me scolta ben: stasera doppia dòse! Inscì s’el ghe lassa la pell,  el gh’avarà el merit d’avè servì la scienza!
Massimo	Domandi minga de mej!
Antonia	(entrando da destra) Scior dottor…
Luciano	Sì…
Antonia	Hann ciamà per el consulto.
Luciano	L’è vera. Vegni subit.
Antonia	Ben. (esce a destra).
Massimo	(titubante) Allora, mì… voo…
Luciano	Nò, nò… ch’el staga chì, che pussee tardi el visiti. L’è question de minùtt. Voo chi visin… On collega el proeuva ona noeuva medesima, cont ona vegia marchesa e l’invida i dottor amis a controllà i effett… disastros! (esce da destra).
Massimo	(subito si dirige verso la porta di sinistra e imitando la voce di Luciano…) Angelicaaaa!
Angelica	(entra da sinistra e credendo di rivolgersi al marito) Te voeuret basamm anmò, amour?
Massimo	( con entusiasmo) Sii…
Angelica	(fermandosi stupefatta) Ah! Ma… signor Laverde!
Massimo	(estasiato) Buongiorno, Angelica. Allora la se ricorda de mì?
Angelica	(acida) Certament. El mè marì dove l’è?
Massimo	L’è andaa a spedì a l’alter mond ona veggia marchesa. (pausa) Angelica, vist che finalment semm chì in de per numm, la me permetta de digh dò paroll che de tanto temp me brusen in del coeur (cade in ginocchio)… io l’amo!
Angelica	(non sapendo se ridere o inquietarsi) Ma s’el fà?… Ch’el leva sù, el se renda nò ridicol!
Massimo	(seguendola senza rialzarsi) Angelica, lee la po’ nò savell… ma mì tutti i dì, per amour sò, ris’ci la vita.
Angelica	Lù.. el ris’cia la vita per mì?
Massimo	Sì, per ona malattia che gh’hoo nò, me foo curà dal sò marì. E se fin adèss son nonanmò andà al Creator per i velen ch’el me fa cascià giò, l’è domà perché i a toeuvi nò!
Angelica	Oella, ma che bravo!
Massimo	Angelica… io l’amo!
Angelica	Ma mì… nò!
Massimo	Incoeu… va ben… ma… e doman?
Angelica	Nò!… Né incoeu, né doman, né mai! Mì ami el mè marì!
Massimo	Lee la cred, Angelica. Ma che la senta: tutt i donn maridaa quand on òmm el ghe fa la cort, traversen tre fasi. La prima… la sciora la và foeura di strasc. E numm semm a questo punto… La seconda fase… la sciora la se commoeuv per on amour tanto grande e sincero Terza fase… la sciora la se lassa andà a questo amore e la se pentiss d’avel minga fa prima! Angelica… che la salta subit a la terza fase, inscì la se risparmia el pentiment final!
Angelica	Ch’el guarda che adèss sont anmò nella prima fase e siccome voeuri restagh, voo  subit a fa i valis (va verso sinistra).
Massimo	La partiss?… E per doe?
Angelica	Ma l’è proppi on bel curios!… Voo a Sirmione… e ghe voo cont’el mè marì. A bev l’acqua. La saludi… car el mè òmm!(esce ridendo) Terza fase… Prima fase… Ah,ah!…
Massimo	(melodrammatico) Addio… (tra sé pensa) A Sirmione?… Ghe voo anca mì!… Ma perché a Sirmione? (chiama) Signora Antonia… (tra sé) La soa infermera le savarà certament on quaicòss…
Antonia	(entrando da destra) El m’ha ciamaa?
Massimo	Sì… L’è tanto temp che lee l’è cont’el dottor Frontini, vera?
Antonia	Già… de quand l’ha comincià a esercità.
Massimo	E allora anca lee, de medesìna, on ciccin la se ne intend… vera?
Antonia	I liber del dottor i ho leggiuu tùcc.
Massimo	Ah… ben… che la guarda… chì gh’hinn cinquanta euro… Mì gh’avaria bisogn…
Antonia	Ch’el me scusa, scior Laverde, ma sarien “vottanta”… ciappi la metà del dottor.
Massimo	Ah! La metà… va ben, ecco altri trenta…
Antonia	(prendendo i soldi) Ben. Minga per mettom in mostra, ma hoo salvà mì la vita a on’infinità de malaa che el dottor curava senza criteri. (gli prende il polso e glielo tasta) Ben… Qual’è el sò problema?
Massimo	Nò, nò, l’è nò per ona visita… Gh’avaria bisogn domà d’ona informazion… Lee la conòss le acque di Sirmione?
Antonia	Certament. Sono acque sodiche, iodiche, leggerment fangos…
Massimo	E còssa l’è che curen?
Antonia	Dann di bej risultaa su gastriti, ne l’artrite e tanti volt anca in la sterilità… (sono interrotti da…)
Scena 2

(Brackson, che è entrato da destra e si piazza ben fermo sui due piedi. I due l’osservano un istante. Non è vestito in modo normale…)
Antonia	Scior, se poo minga vegnì denter inscì. El dev spettaa el sò turno.
Brackson	(tipo e accento americano) Dico che sono entrato!
Antonia	Ben, el vedom! Ma adesso qui c’è un altro paziente. Si accomodi per cortesia.
Brackson	Io americano. Non uso aspettare! (rivolto a Massimo) Ho l’onore di parlare con dottor Frontini?
Massimo	Nò!
Antonia	El dottor l’è andaa via on moment per on consulto…
Massimo	Intrattant el poo consultaa la soa infermera. Ghe costa la metà!
Brackson	Nò. Io dico nò!
Massimo	Come el voeur. Mì voo, Antonia. Grazie de tuscòss (esce a destra).
Antonia	Ben. Buongiorno signore.
Brackson	Infermiera?… All right. Allora infermiera può dare informazione. Please come here.
Antonia	Come???
Brackson	Ho detto: vieni qui… Questi cinquecento dollarini…
Antonia	Mi dispiace ma non ho il resto…
Brackson	A Jonathan Brackson, di Filadelfia, niente resto! Jonathan Brackson possiede più dollari sue tasche che voi capelli su testa… e su testa di tutti parenti.
Antonia	Miliardari?
Brackson	E mezzo!
Antonia	Ben. Gh’hoo on client miliardari e mezz! E in che parte del corpo l’è malaa?
Brackson	In onore… Ma ora voi dite me: ha dottor Frontini, moglie?
Antonia	Sì, da più di un anno…
Brackson	Well!  È signora Frontini, giovane?
Antonia	Sì, giovane.
Brackson	Very well!  È lei bella?
Antonia	Come ’na Venere!
Brackson	All right! Io amo Venus! Intanto basta. Tornare quando dottore tornare.
Antonia	Ch’el guarda ch’el sarà chì a moment…
Brackson	Jonathan Brackson di Filadelfia, non usa aspettare. Busines is business. Good by! (esce da destra).
Antonia	Ben. Good by! (tra sé) Ma và che ghe n’è de gent strana a sto mond!
Calzetta	(entra da destra scontrandosi con Brackson. Poi si guarda in giro) Il dottor Frontini?
Antonia	L’è foeura per on consulto.
Calzetta	L’è foeura? Per tutt’i penn dell’Armada! Ma el gh’aveva on appuntament con mì! Sont el colonello Mario Calzetta.
Antonia	Ben. S’el voeur el po’ spettal in sala d’attesa.
	(entra Luciano da destra)
Antonia	Ben. Tel chì el dottor.
Luciano	El scior Laverde l’è andaa?
Antonia	Sì, dottor (indicando Calzetta) El colonell  Mario Calzetta.
Luciano	Oh… Buongiorno Colonnello.
Calzetta	Dipend… (osserva attentamente Luciano)
Luciano	Se  l’ha dii? Ch’el me scusa.
Calzetta	Disi che dipend de la soa diagnosi, dottor.
Antonia	Ben.
Luciano	Me scusi ma gh’hoo avuu on impegn per on consulto da ona veggia marchesa…
Calzetta	Per tutt’i penn dell’Armada! L’è incredibil come lù el ghe somiglia…
Luciano	(sorpreso) Alla veggia marchesa?
Calzetta	Nò, al colonell Frontini… el sò zio.
Luciano	Lù… l’ha conossuu el mè zio?
Calzetta	All’accademia. (presentandosi) Mario Calzetta colonnell del Corpo di Alpin.
Luciano	Piasè… tanto piasè.
Calzetta	Ona voeulta el sò zio el m’ha dii: “Calzetta, se on dì la toa vecchia carcassa si arrugginisce, va a trouvà el mè nevod, el dottor Luciano Frontini”. E inscì… son chì!
Antonia	Ben. Ah, dottor, gh’è staa chì on cert american… (dice il nome come lo ha scritto) Bracason, Bracason… (Luciano allarga le mani come dire: non so chi sia) Ben… mì voo.
Luciano	Antonia, da quanto temp la laora con mì?
Antonia	Tanto… dottor.
Luciano	E quand la finirà  de dii semper “ben”?
Antonia	Devi dil pù, dottor?
Luciano	Nò, Antonia.
Antonia	Ben. Ch’el scusa… basta “ben” (pausa) Benon… voo (esce a destra)
Luciano	Oh Signor!… (ora a Calzetta) El mè car zio… Ben, ben… (come Antonia, sorride) See te vee cont’el zòpp…
Calzetta	Te imparet a andà via zòpp!
Luciano	Allora, colonnèll, la soa veggia carcassa la s’è… cioè… domandi scusa, ch’el se comoda.
Calzetta	Numm Alpin se settom mai!
Luciano	(si siede) El savevi nò.
Calzetta	Per tutt’i penn dell’Armada! Numm alpin se settom mai, maaa… se sdraiom de spèss. (ride) El me capiss vera dottor?
Luciano	Beh… nò!
Calzetta	Se sdraiom… (fa un gesto intrigante) … dottor!
Luciano	Ah, sì, sì, certament… e allora?
Calzetta	E allora … capissi nò perché son pù l’ardito combattente d’ona volta!
Luciano	Come saria a dii?
Calzetta	Per tutt’i penn dell’Armada! Saria a dii che ona volta, tutt quel che se moveva, mì el passavi in rassegna. Tutt!
Luciano	Tutt, cosa, colonnell?
Calzetta	Donne, giovinòtt, donne! I mè compagn alpini, per scaldass, tutt’i dii beveven trii liter de grappa. Per mì ghe voreven trii tosànn!
Luciano	Tutt i dì?
Calzetta	Beh, salvo la domènega.
Luciano	Eh, certament, la domènega: riposo.
Calzetta	Nò..nò…la domènega… el doppi!
Luciano	Però!!!
Calzetta	Adèss… soo nò ‘se me capita, da on poeu de temp… al primo assalto: pass de carica; al secondo assalto: pass normal; al terzo assalto… (si siede sconsolato) Per tutt’i penn dell’Armada!  La guarnigion l’ammaina la bandera!
Luciano	(intanto che parlano, gli ausculta il cuore, gli prova la pressione, ecc) Eh beh, colonnell, anca la guarnigion l’è minga eterna! Mì disaria… che saria ora de dedicass a on quai hobby on ciccin pussee… disem, riposante.
Calzetta	Per tutt’i penn dell’Armada! Ma mì, dottor, de hobby ghe n’hoo almen quatter. Me pias la musica classica…
Luciano	Bene
Calzetta	La bona lettura…
Luciano	Perfètto
Calzetta	El teater…
Luciano	Òttimo
Calzetta	E… i donn che respiren!
Luciano	Incorreggibil!
Calzetta	Per tutt’i penn dell’Armada! Cosa podi fagh, dottor? Mì ghe voeuri ben a tucc! Mi adori tutta la specie!
Luciano	El poo nò stagh adree a tutta la specie, colonnell, hinn tropp!
Calzetta	Eh sì, purtropp! (pausa) Dottor, ch’el me disa sincerament, ma sont proppi on òmm finii?
Luciano	Ma nò! El ved… anca la guarnigion ògni tant la gh’ha bisogn de ripos! Quanti ann de servizi la gh’ha la guarnigion?
Calzetta	Cinquantacinch.
Luciano	Eh, eh…
Calzetta	Sessantaduu… (a soggetto).
Luciano	Tutt i dì?
Calzetta	Tutt i dì!
Luciano	Beh, complimenti! (ha finito di visitarlo).
Calzetta	L’è grave?
Luciano	Tutto in ordin, colonnell, ch’el se preoccupa nò. Ghe voraria, però, on ciccin de siesta de modo che lù el poda ‘veggh nò de tentazion… Ch’el parta, ch’el vaga a fà on bel viagg. Ona bella cura…
Calzetta	Sì… ma indoe?
Luciano	Beh… podaria digh… Montecatini. Sì, Montecatini terme. L’è on sit giust per la soa situazion. Tranquillità, bej passeggiad, aria balsamica, acque curative…
Calzetta	Faroo come  el me comanda lù! (però ripensandoci) Per tutt’i penn dell’Armada!  Però dottor…el duu de giugn l’è la festa nazional! Podaria nò portà con mì… ona dòna?
Luciano	Eh nò, caro el mè colonnell. Niente festeggiamenti!
Calzetta	Per tutt’i penn dell’Armada! E mì dovaria passaa la festa nazional, in de per mì?
Luciano	Colonnell, emm dii che la guarnigion la gh’ha bisogn de ripos.
Calzetta	Giusta, giusta…
Luciano	El pò portà on amis, on parent… Màs’c… me raccomandi!
Calzetta	Car el mè dottor, mi gh’hoo nissun… gh’hoo domà ona tosa, che però hoo mai veduta.
Luciano	L’ha mai veduta?
Calzetta	Trent’ann faa gh’hoo avuu la fortuna de fà la conoscenza d’ona dòna meravigliosa, ona francesa, ch’el pensa… la cantava in d’on teatrin… (uno spazio, come se la risentisse)… La se ciamava Zozò. Che oeùgg, dottor! Che oeùgg!…
Luciano	E… la cantava ben?
Calzetta	Beh… insomma… quanto al cantà… la cantava de can, ma… la gh’aveva di alter qualità! (si riscuote) Per tutt’i penn dell’Armada! Dopo trii mes de passion furiosa, el Comando el me manda in Sardegna. E ona bella mattina me riva on telegramma: “Cipollino mio, sei diventato padre. Una bella bambina”. Purtropp, se sa… el servizi… Insomma hoo minga podù andà subit… E inscì son tornà des ann dòpo…
Luciano	Orpo… minga tropp prest!
Calzetta	L’è vera. Quand sont rivà, el teater  el gh’era pù… al sò post gh’era on Centro Commerciale e de Zozò  pù nanca ona traccia. Ho savù pù nient né de lee né della mia tosa.
Antonia	(entrando da destra) Ch’el me scusa, dottor.
Luciano	Sìì.
Antonia	Gh’è el dottor Farina.
Luciano	La ghe disa che rivi subit..
Antonia	Ben. Cioè: benone! (ed esce da destra)
Calzetta	Mì scappi. Allora… Montecatini?
Luciano	Montecatini!
Calzetta	Per el sò disturb… dottor?
Luciano	Da la mia infermera… e me raccomandi de riguardass per la guarnigion! (stretta di mano poderosa)
Calzetta	Vedaroo de fà tutt el possibil! (uscendo) sì, sì… tutt el possibil.
	Luciano si siede alla scrivania intento a scrivere la scheda di Calzetta…

Scena 3

… entra Antonia e luce solo su Antonia.
Antonia	Ben. Cioè… Benon! (si siede su una sedia) Inscì l’ Angelica l’andaraa a Sirmione, però in de per lee, perché el dottor Luciano, come vedarii, el gh’avarà on quai problemin… L’Angelica, sicurament la sarà seguida dal Massimo Laverde, ch’el voeur insidian la fedeltà al marì.  A Montecatini andarà anca el colonnell Mario Calzetta, per curà la soa… “guarnigione” on poo…giò de gir. E l’american? S’el gh’entra in tutta ‘sta storia? Beh… on ciccin de suspense la ghe voeur! Staremm a vedè… Benon. Adèss femm vegnì denter on amis e collega del dottor Luciano, el dottor Farina. Per la precision el dottor Gio… Nò! Credi pròppi che in questa commedia se sien desmentegaa de dagh el nomm de battesim. Per quest el ciamaremm domà… (si gira verso la porta di destra – luce piena) dottor Farina.
Scena 4

Farina	(entrando) Ciao, Luciano.
Luciano	Ciao, Farina.
Antonia	Benon! Mì voo (esce da destra).
Farina	Te laoret semper, eh? Allora… te see pront?
Luciano	Per che ròba?
Farina	La zèna social. Stasera.
Luciano	Eh già! Me seri desmentegaa. Devom rimandà.
Farina	Impossìbil, gh’è pront giamò tusscòss. E poeu dopo zèna devi partì per Montecatini, on consulto ch’el me tegnarà lontan per on bèll poo de temp.
Luciano	E mì in del podisnà devi andà a Sirmione, con la mia miee. Ormài ghe l’hoo promiss.
Farina	A Sirmione? Ma cosa ghe fii in ch’el sit lì… ona barba de morì!
Luciano	La soa mania delle acque miracolose. La pensa che i fioeu se faghen domà se se bev l’àcqua. Va beh, vorarà dì che per ona volta vialter farii senza de mì.
Farina	L’è minga possibil. El festeggiaa te see tì! El marii pussee fedel che ghe sia su la faccia de la terra!
Luciano	Te ringrazi, ma capissi nò perché son pròppi mì quel de festeggià?
Farina	(che non ha ascoltato la sua domanda. Demoralizzato) Purtropp stasera dovaroo pagà per tucc. Per colpa toa hoo perduu la scommèssa.
Luciano	Scommèssa? Ma che scommèssa?… Te me voeuret spiegà?
Farina	El mes passaa, in occasion de la solita zèna, hoo faa ona scommèssa cont i collega che mì saria reussì a faa de tì,  l’ultim esemplar vivent de marì fedel, von ch’el fà i corna a la soa miee. Inscì hoo dislenguà in del tò biccer de spumant ona pìnola d’Ercole.
Luciano	Una pìnola d’Ercole? Ma che ròba l’è?
Farina	Una nuova scoperta del t’hoo fantastich amis, dottor Farina.     (si inchina e sale sulla panchetta con fare melodrammatico). Luce solo su Farina. Òmm  e dònn  sessualmente sfiduciati, la pìnola d’Ercole l’è per vialter! In duu minutt el sangh l’andarà in surbùj e l’amour el s’ciopparaa nel voster coeur! (fa un inchino e scende). Luce piena.
Luciano	(fra sé) Oh Signor! Adèss capissi se l’era!
Farina	Appena bevuu, te see diventaa ross in faccia e poeu te see scappaa via cont’el pretest d’on malaa de visità d’urgenza. Mì hoo pensaa: “L’è fada! Adèss foeura el se mett a corr adree a la prima dòna ch’el troeuva”. E invece nient! T’hee ciappaa on taxi per corr a cà toa, in  di brasc de la toa miee!
Luciano	(prendendolo per il  collo) Ah miserabil, farabutt e mascalzon!
Farina	Se te succed?
Luciano	Te coppi! Inscì te imparet a viv!
Farina	Fermes!
Luciano	Ma qual miee! Qual miee! T’hee vinciù la scommèssa, disgraziaa!
Farina	Mì? Ma come l’è possibil?
Luciano	(lo lascia) Ma sigùra! Quand son rivaa a cà hoo trouvaa ona telefonada del Grand Hotel: ona sciora americana la stava minga ben. Se dovevi faa? Sont andaa cont’el sangh a la testa... Arrivi al Grand Hotel, voo su in la soa camera e… 
Luce panchetta, solo su Luciano.  Troevi l’americana slongada giò sul lett, cont ona camisa de nott trasparenta che la cuattava nient e… e mì…
Farina	… e tì?
Luciano	Soo nò!  Luce piena.  Quell che soo l’è che pussee tardi la sciora americana l’ha dii: “Aaah!… finalmente un medico che sa come curare le donne!”.
Farina	(ridendo) Questa sì che l’è bella! Ma allora hoo vinciù la scommèssa?
Luciano	Mòcchela! Ma te sentet nò el rimors de ‘vemm faa tradì la mia miee?
Farina	Questa l’è pròppi bella!
Luciano	Mì avevi giuraa ch’avaria mai tradii la mia miee… e tì con quella toa droga infamm… (minaccioso avanza) Varda, soo nò se l’è che  me tratten de fatt…
Farina	(indietreggia spaventato) Ingrato! Ma stà tranquill… in fin di cunt la toa miee la savuu nient.
Brackson	(da fuori) Io voglio entrare! Americano non uso aspettare. Mio nome è Jonathan Brackson, di Filadelfia, yes!
Antonia	(da fuori) Benone. Ma aspetti un momento, il dottore non è libero.
Brackson	(da fuori) Niente momenti!
Luciano	Brackson? Nom ch’el m’è minga noeuv…(ha un lampo) Nò! El marì de l’americana! (accasciandosi) El sa tusscòss!
Farina	Macchee el sa tusscòss. Te see semper tragich!  Te vedaree che l’è vegnuu domà per pagà la visita.
Luciano	(si aggrappa a Farina, implorante, vuole credergli) Te diset?
Farina	Tì fa finta de conossell nò. Sta tranquill e mantegn la distanza Mì me scondi dedree del paravent. (esegue).
Brackson	(entrando da destra) Lascia me! (vedendo Luciano) Voi siete il dottore Luciano Frontini?
Luciano	(agitato) Beh, ecco… In cosa posso servirla?
Brackson	Al right! Io sono Jonathan Brackson, di Filadelfia, yes!
Luciano	Prego, ch’el se comoda. Che disturbo ha?
Brackson	Okay. Ora dico mio disturbo. Giorno 28 di aprile, ore undici e quarantacinque post meridiem. Grand Hotel chiamato voi per curare Mrs. Brackson, mia consorte.
Luciano	Ah sì, gh’hoo avuu l’onor… Immagini che lei sia qui per regolar…
Brackson	Bravo! Io proprio qui per regolare affare.
Luciano	(un poco sollevato) Grazie! Troppo cortese! Allora sono centsessanta euro più l’uscìta, ma adess l’uscìda…
Brackson	Cioè, lei dice che in Europa bisogna pagare centosessanta bigliettoni per essere… cornuti?
Luciano	Sì, cioè…  cosa?
Brackson	Cornuto. Becco, come voi dite. Voi avete fatto me becco!
Luciano	Io? Signore! Proprio non capisco…
Brackson	Inutile simulare! Cameriera di Mrs. Brackson, che io pago per sorvegliare, visto ogni cosa presso buco di serratura.
Luciano	Ah, ecco… dal bus… (si ferma perché non sa cosa dire).
Brackson	Non negare più? All right! (gli porge i soldi) Ecco centosessanta bigliettoni. Io pago visita. Voi ora pagare prestazione di consorte.
Luciano	(ricusandoli) Signor Brackson, le giuro, sono innocente. Avevo preso  una pillola…
Brackson	Pillola? Aspirina?
Luciano	Nò aspirina! Ona pinola d’Ercole. Ona pinola che te fa rebuì el sangh in di ven. Lù el me capiss…
Brackson	Mì capissi. All right!
Luciano	Ben. Mì capissi…
Brackson	Ma credo che scusa non aiuti. Io cornuto, e questo a me non piace. Io vado voi ora dire – cosa sempre sono uso fare – quando questo me succede…
Luciano	Sempre? Perché l’è nò la prima volta?
Brackson	Io sono miliardario e mezzo più becco di Stati Uniti!
Luciano	Complimenti!
Brackson	Thank you!
Luciano	(fra sé, con sollievo) Per fortuna el ciappa i ròbb con spirit!
Brackson	Noi faremo così: voi avete fatto me cornuto, io fare voi cornuto!
Luciano	Come?
Brackson	Voi presentare me a signora Frontini. Così io visitare consorte di voi.
Luciano	Ma pròppi nò! Mì son minga d’accord!
Brackson	(calmissimo) Right! (estrae una pistola) Allora io uccido voi.
Luciano	Nò! Ma cos’el fa? Ch’el me scolta signor Brackson…
Brackson	(calmo) O becco o morto!
Luciano	El me lassa spiegà…
Brackson	(lento) O becco, o morto!
Luciano	Ch’el senta… ragionemm…
Brackson	(sorridente) Morto o becco!
Luciano	Ma insomma, ch’el me scusa, per lù ona volta pussee che differenza ghe faa?
Brackson 	Tanta differenza! Right, io sono recordman dei cornuti, ma io texano, western e vendicherò mio onore! In America: occhio per occhio!
Luciano	Ma chì semm in Europa.
Brackson	Sì, ma l’affare è caduto su mia moglie, yes? Quindi in americano territorio!
Luciano	Va ben, mì ghe daroo sodisfazion! Duèll?
Brackson	Oh no, prego, duello no! (ridendo) Becco e rischiare anche la pelle? Please, no good! Questo no americano. (un tempo) Okay. Io torno in America fra sei giorni. Se nel tempo di cinque giorni non fatto voi becco, io voi uccido! (guarda orologio) Five o clock.
Luciano	Cosa?
Brackson	Le cinque dell’orologio. Io tornare sei all’orologio, per conoscere   signora Frontini. Goodbye! (esce a destra).
Farina	(uscendo dal paravento) Accidenti! (poi subito si nasconderà di nuovo).
Luciano	Ma l’è matt! S’el pensa che mì ghe presenti  l’Angelica…
Brackson	(rientrando) Detective da me pagati sono già davanti vostra porta e fanno guardia! O becco, o morto! Arrivederci! (esce)
Luciano	(rimane un istante a bocca aperta, poi) Dove te see finii, animal! Tutta colpa toa e della toa stramaledetta pinola! Ven foeura… disgraziaa… ven foeura… che te strozzi!
Farina	(uscendo dal paravento) Ma staa tranquìll… pensegh nò…el te copparà minga.
Luciano	Ma diventaroo bècch!  
Farina	Certament… bècch… ma senza vessel. Numm gabolaremm l’omett. La vèggia Europa la toarà in gir l’America!
Luciano	Varda che l’american l’ha miss di detective depertùtt…
Farina	Preoccupes nò. Prima ròba l’è mett al sicur la toa miee. A Sirmione la ghe andaraa in de per lee.
Luciano	Ma figuress se l’Angelica la va  in de per lee…a Sirmione…
Angelica	(da fuori) Amore…..
Farina	Citto che la riva. Ghe pensi mì. Tì vegnum adree. Te garantissi el success.
Luciano	Ma varda tì 'se doveva capitamm!
Angelica	(entra da sinistra) Te voeuret anmò un basin, amor? (vedendo Farina) Oh, dottor Farina!  Ch’el me scusa… pensavi nò de disturbà…?
Farina	Ma per nient, sciora. Per mì vedela l’è semper on piasè… inscì n’approfitti per fagh i auguri de bon viagg e de bona cura, cont el resultà che la desidera.
Angelica	Ah, el Luciano el gh’ha dii..?
Farina	Sì, e Sirmione l’è proppi quell che ghe voeur, che la me creda. Se tutt i dònn senza fioeu andassen a Sirmione…
Angelica	( a Luciano) Te vedet. Tì che te me credet nò. (a Farina)  Dottor… el pò nanca immaginà la gioia ch’el me dà.
Farina	(a Luciano con disinvoltura) E intanta che la toa miee l’è a Sirmione, tì Luciano te vegnet con mì a Montecatini.
Angelica	Ch’el guarda, dottor Farina, ch’el ven anca lù con mì a Sirmione. Numm se lassom mai!
Farina 	Stavolta proppi nò… insemma… se pò nò! I statitich a parlen ciar: perché la cura la sia efficace l’è indispensabil che i vintun dì de la durada sien de… astinenza assoluta.
Angelica	Va ben! (facendo le fusa con Luciano) Voeur dì che per vintun dì numm staremm bràvi-bravi,  vera amour?
Farina	Hinn ròbb che se disen, cara la mia sciora Angelica. Ma poeu se sa… quand s’è visin… Mì hoo studiaa a fond la materia: su mìla donn che hinn andaa a Sirmione, quei ch’hinn andaa cont’el marì gh’hann avuu nessun risultà. Zero! Mentre quei che hinn andaa in de per lor, tucc e disi tucc, senza eccezion, hinn tornaa da Sirmione in stato interessant.
Luciano	(gli viene da ridere per le panzane che Farina racconta) Senza el marì?
Farina	(da parte, lo zittisce) Sta citto!
Angelica	E inscì per avegh on fioeu…
Farina	Lee l’andarà a Sirmione e el Luciano el vegnarà con mì a Montecatini.
Angelica	(nelle braccia di Luciano) Lassà... el mè Luciano…
Luciano	Lassà la me dolza Angelica.
Farina	Dai, sù… vintun dì… passen prest!
Angelica	Prest? Senza el mè marì!
Luciano	Senza la mia miee…
Angelica	(sospirando) E va ben. Però me raccomandi a lù, el dev nò lassal in de per lù, a Montecatini.
Farina	Ghe farò da màder!
Angelica	Luciano, l’è la prima volta che se lassom…
Luciano	El soo Angelica, ma… l’è per on fioeu…
Farina	Te gh’hee reson… i fioeu te fan pensà ancamò... prima de vei concepì.
Angelica	Allora ’ste diset… voo? (non va)
Luciano	(sospingendola verso la camera) Nò, Angelica, te preghi resta chì!
Angelica	Voo… (resiste, cerca di tornare indietro).
Luciano	(sospingendola verso la camera) Va nò… (la fa uscire, si gira, a Farina) L’è ?ndada!
Farina	Te vist? L’è fada! Adèss mì voo a cercatt ona miee per cinch dì!
Luciano	Come saria a dì… ona miee?
Farina	Ona miee! Credibil, carna e… facil!… La partiss con tì per Montecatini. I detective te vegnen adree, telefonen all’american, lù el riva subit… tì te lasset che lù el faga el fil a quella che pensa che la sia la toa miee e… tombola…!!!
Luciano	E mi dovaria dormì in la stessa camera cont’on’altra dòna?? Impossibil, me refudi!
Farina	(imitando Brackson) O becco, o morto! Però se te preferisset fatt coppà, fa pur! Mì me ne lavi i man e te saludi. (si avvia).
Luciano	(lo trattiene) Nò, nò, te preghi, lassom nò!
Farina	Se tì te gh’hee on’idea miglior…
Luciano	(arrendendosi) Nò. Purtropp nò. Ghe no minga.
Farina	Ben. Ti sta chì a ricev i tò client. Mì voo a cercat ona miee! Sta sicur che ghe la faremm a gabolà l’America! (esce a destra)

Scena 5 

Antonia	(entra da destra) Dottore, gh’hinn chì dò…
Luciano	Dò.. cosa?
Antonia	Dò… insòma…
Luciano	Insòma cosa? Antonia! Incoeu l’è nò giornada…
Antonia	Due... signore?  S’el me dis, i a foo vegnì denter?
	Luciano allarga le braccia come per dire: fai un po’ tu.
Antonia	Benon. Allora i a foo vegnì denter. (esce a destra).
Luciano	(guardando l’orologio) I cinch e on quart. Ma và che pastiss!
Bicot	(entrando da destra) Dottore, Finalmente! Odette vieni qui.
Odette	(entrando da destra) Eccomi, Maman.
Luciano	Buongiorno. Prego che se comoden.
Bicot	Grazie, dottore. Il mio nome è Bicot e questa è mia figlia Odette.
Luciano	Molto lieto.
Bicot	Dottore, vengo da lei per la prima volta. Il mio vecchio medico è morto. Io con i dottori non ho mai avuto fortuna, è già il terzo che perdo!
Luciano	L’è minga tropp  incoraggiant!
Bicot	Lei però mi sembra in buona salute. (lo guarda meglio) Mah… Staremo a vedere!
Luciano	Ben… Cioè: male! E… cosa podi faa per vialter?
Bicot	La mia bambina, dottore, frequenta il Conservatorio.
Luciano	Ah! La bambina studia musica?
Bicot	No, canto. Opera lirica. Non può immaginare i sacrifici che ho fatto per farla studiare. Tutti i risparmi accumulati durante una lunga carriera…
Luciano	Carriera?
Bicot	Cantavo anch’io, sa? Che tempi, dottore, che tempi! Sono stata io a lanciare quella canzone di successo…
Luciano	Ah sì?
Bicot	(in modo piatto) “Vuoi assaggiare il mio pompon”?
Luciano	Che la scusa???
Bicot	“Vuoi assaggiare il mio pompon”?
Luciano	Dovrei assaggiare il suo pompon?!
Bicot	Ma cosa ha capito, dottore? “Vuoi assaggiare il mio pompon?” è il titolo della canzone. Anche se un bell’uomo come lei…
Odette	Maman!
Bicot	Faceva così… (si alza e accenna a cantare)
	“Vuoi assaggiare il mio pompon?
	  Quanto è dolce, quanto è buon!
	  Tutti dietro al mio pompon.
	  Che piacere, che passion.”
Odette	(applaudendo entusiasticamente) Brava Maman, brava!
Luciano	(applaude per convenienza)
Bicot	Che successo, dottore! Che successo! Una canzone che fece furore… (sospira) Ma parliamo della mia bambina.
Luciano	Sarà ben. (a Odette)’Se  ghe succed signorina?
Odette	Ho perso il do di petto!
Luciano	El do di petto?
Bicot	Un do di petto stupendo! Le usciva di bocca facile, facile come… come un uovo di gallina!
Odette	Maman!
Luciano	On oeuv…? E… come mai l’ha perduu?
Bicot	Come mai? (a Odette) Abbassa pure la fronte svergognata! (a Luciano) L’ha perso in seguito ad uno spavento.
Luciano	Eh, certament… on disturb psicologico… causaa d'on sconvolgiment emotiv…
Bicot	Si è fatta sorprendere a letto con un tenorino da quattro soldi dal signor… “Non dico il nome per non fare pubblicità”. Un signore per bene, sa, membro onorario della Confindustria e di molte altre cose. “Signora Bicot,” diceva “se sua figlia mi sarà fedele, il suo avvenire sarà assicurato!” E invece questa scema… (rivolta ad Odette, in crescendo) Scema, scema e… scema!
Luciano	Si calmi, si calmi, signora, la vedarà che el member onorari la perdonarà.
Bicot	Non credo proprio, sa?
Luciano	Ma perché mai?
Bicot	Perché l’ha già perdonata altre cinque volte!
Luciano	Però!
Bicot	E questa sarebbe la sesta. È la sesta volta che questa disgraziata mi perde il do di petto, perché sorpresa dal signor “Non dico il nome per non fare pubblicità” in dolce compagnia. Capirà che anche il signor “Non dico il nome” ha un limite di pazienza. “Signora Bicot, mi sembra che sua figlia abbia abusato della mia magnanimità!”.
Luciano	Eh, beh... già… me par anca a mì. E allora?
Bicot	E allora se n’è andato un poco alterato.
Luciano	Ghe credi!
Odette	Ma l’è nò colpa mia! Maman, tì t’el see che mì podi minga restà fedel. Dottor, el foo minga appòsta. Se me pias on quaidun … a l’è pussee fort de mì… son fada inscì ! 
Luciano	Mì disaria che lee... l’è fada benissim, signorina.
Bicot	Bella disgrazia per una madre. Basta che uno le faccia la corte e lei subito…
Luciano	… la perd el do di petto!
Odette	Quand se poo fà on piasè…
Luciano	(si alza e viene avanti verso il proscenio. Fra sé) Una donna che non riesce ad essere fedele… Ma è quello che ci vuole per me!
Bicot	Lo sai come finirai tu? Portinaia, come tua zia Clotilde! Allora, dottore, cosa si può fare?
Luciano	La staga tranquilla, sciora, la ritrovarà el sò do di petto. Se tratta domà d’on fenomeno nervos.
Odette	Te vedet, Maman, te l’avevi dii.
Bicot	Zitta tu!
Luciano	Curando il corpo, el nervos el passarà. Ad esempi… perchè nò... Montecatini! Stazione termale, adatta al nostro caso. Se partiss subit!
Odette	E come se fà, dottor? El signor “Non dico il nome..” el n’ha pientaa in ass senza el becc d’on quattrin.
Luciano	Hoo capii, ma quest l’è nò on problema. Combinazion devi partì anca mì per Montecatini e, cont  el sò permess, signora Bicot, podaria portà con mì la signorina.
Odette	Io???
Bicot	Zitta, tu, svergognata!
Luciano	(assumendo un’aria grave e professionale) Che la guarda che la mia proposta l’è    minga fada per generosità, ma per pur interess scientifich. Eh sì, perché el caso l’è proppi molto interessante; se sà che la continoa osservazion del fenomeno l’è alla base della conoscenza medica.
Bicot	Giusto!
Luciano	Ghe saria ona condizion…
Bicot e Odette  (subito con entusiasmo) L’accettiamo!
Luciano	La signorina,  la  dovarà  passà per  mia miee davanti a tucc…
Odette	Non solo davanti a tutti, dottore…
Bicot	Zitta, tu! Sì, mi pare molto giusto, molto conveniente. La moglie del dottore e… maman!
Luciano	Come… anca lee?
Bicot	Vedrà che Odette le farà onore. Vero, Fifina?
Odette	Certo, Maman.
Bicot	Dottore, noi siamo pronte!
Luciano	Ben… allora se va stasera, dopo zèna. (a Odette) Mì disaria de trouvass chì vers i vundes or.
Odette	(sensuale) Alle undici…
Luciano	(porgendo dei soldi a Odette) Ecco, chì gh’è on poo de danee per i prim spes…
Bicot	(anticipando con velocità Odette) Incasso io.
Odette	(con intenzione) Ma son mì che dovarò ringrazialla, vera dottor…?
Bicot	Andiamo, Fifina, abbiamo appena il tempo per fare le valige.
Odette	(sensuale a Luciano, allontanandosi) Alle undici, maritino mio…
Luciano	(spaventato)Nò, nò! Non qui!  Solo a Montecatini…
Bicot	(andando) Fifina, stai attenta, non confonderti! I miei rispetti, signor dottore. (escono a destra).
Scena 6

Luciano	(si frega le mani) Ma che fortuna… hoo trovaa la miee per toeu in gir el Brackson! E che miee! Voeuna che la dis mai de nò!
Massimo	(entrando da destra) Posso?
Luciano	Ancamò lù?
Massimo	Ch’el me scusa, ma appena foeura, m’hann ciappaa di dolor terribil.
Luciano	Indoe?
Massimo	In via Manzoni.
Luciano	Ma nò in che via! In che part del corp!!
Massimo	Ah, chì, al stòmegh. Sont entraa in d’ona farmacia e el dottor el m’ha dii che doaria andà a Sirmione a fà la cura de l’acqua.
Luciano	Sirmione?… Ma certament… On bell consili.
Massimo	Debon?
Luciano	Ma senza dubbi. E intanta ch’el se troeuva a Sirmione…
Massimo	Foo la cura?
Luciano	Sì… El doaria famm on piasè piscinin.
Massimo	Ma sì… el me disa.
Luciano	El gh’ha de savè che anca la mia miee  la dev andà a Sirmione per ona certa cura…
Massimo	La soa miee?
Luciano	Sì, l’Angelica. L’è tanti ann che lù l’è on mè pazient; forsi l’avaraa vista ona quai volta, nò?
Massimo	Sììì… Vagament…
Luciano	Ecco... Siccome per  d’impegn de laorà, podi nò compagnala…
Massimo	La manda a Sirmione, in de per lee.
Luciano	Giusta… Ecco…soo nò come dil… se lù… magari… intanta che l’è là… el ghe  dess on’oggiada…
Massimo	A la soa miee? Ma anca dò, dottor!
Luciano	Beh, adèss, che l’esagera nò! Domà... ch’el sia… a portada de man, in caso de necessità… Con discrezion, però, me raccomandi… El ghe staga domà on ciccin adree…
Massimo	Davanti, de dree, dove el voeur, dottor, faroo nient’alter!
Luciano	Nò, nò. Per prima ròba el gh’ha de curass lù… Ah, e poeu el preghi… s’el dovess capì che l’Angelica la gh’avess l’intenzion de vegnì a Montecatini… el dovaria famel savè subit!
Massimo	Ah, ah…
Luciano	Nò, el me fraintenda nò. Laorà, domà laorà!
Massimo	(ironico)Capissi… A bon cont, farò ’m’el dis lù.
Luciano	Grazie… el poo nanca immaginà el piasè ch’el me fa.
Massimo	E lù el sà nò el piasè ch’el me fa a mì!
Luciano	El piasè?
Massimo	Già… el piasè de… fagh on piasè! Ben, voo a faa i valis. (esce a destra).
Antonia	(entra da destra) Son stada via on moment, dottor. Gh’è de là el dottor Farina cont ona…
Luciano	Ona cosa?
Antonia	Ona… insomma…
Luciano	Insomma cosa? Antonia… varda che incoeu l’è nò giornada…
Antonia	Ona Signora? S’el me dis... la foo vegnì denter?
Luciano	(allarga le braccia come per dire: fai un po’ tu).
Antonia	Benon. La foo vegnì denter. (esce a destra).
Luciano	Antonia… ogni tant… Benissim, inscì ghe disarò al Farina che hoo trouvà la miee.
Farina	(entrando da destra) Caro Luciano, eccomi qua! (ed esce subito).
Luciano	(non guardando) Caro dottor Farina… semm a post: hoo trouvà la… ma indove l’è andaa?
Farina	(rientrando) Ven, ven avanti, passarin!
Luciano	Passarin?
Sidonìa	(entrando da destra) Podi?
Farina	Luciano… voilà  la toa miee! Credibil, bella e… facil! Sidonìa Gazèl, ona mia cara, cara paziente. El dottor Frontini.
Sidonìa	Tanto piasè. (alza la mano per farsela baciare)
Luciano	(stringendogliela) Ma… verament… sì, piasè.
Farina	(a parte a Luciano) Tutt combinà. Tì te ghe deet on bel paio de centoni, vitto e alloggio compresi…
Luciano	Aspetta!
Farina	La te pias nò?
Luciano	Ma sì, la me pias…
Farina	E allora?
Luciano	L’è che… l’hoo giamò trouvada mì!
Farina	Trouvà cosa?
Luciano	Ona miee.
Farina	Ona miee?
Luciano	Pròppi adèss.
Farina	T’hee trouvaa… Ma com’è? Mì me ciappi la briga, cont el tò consens, de trouvat ona miee e tì, per tò cunt…
Luciano	(a Sindonìa) Signorina, mì me dispias del disturb, ma…
Sidonìa	Ehi, ehi… on moment! El dottor  el m’ha promiss on viagg con soggiorno a Montecatini più cinquecento euro!
Luciano	(guardando Farina) Cinquecento!
Farina	Eh, beh…
Sidonìa	Mì per vegnì chì hoo lassà perd on affari molto, molto important. E adèss lù el me dis che gh’è andaa tutt a mont.
Luciano	La ved, signorina…
Sidonìa	(dolce e sorridente) Le sa dottor che ona ròba compagna la podaria mandam in depression? El problema l’è che quand  voo in depression, sègutti a parlà, a  parlà,  a parlà… Voraria minga che la soa dolce metà, per caso, la dovess sentì ona quai parolina…
Luciano	(spaventatissimo) Oh, mio Dio, nò! Nò, nò… che la spetta… (a parte a Farina) E adèss ’me femm? Mì podi minga digh al Brackson che gh’hoo dò miee! Sent un poo, se ghe na demm tresent per el disturb?
Farina	L’ accetta nò! Nient de fà, cinquecento, vitto e alloggio compresi a Montecatini.
Calzetta	(entrando da destra) Dottor? Se pò? L’infermera la gh’era nò e…
Luciano	(aspro) Sì? Dica.
Calzetta	Ch’el me scusa. Domà ona parola. Se mì ghe promettessi de contegnì i mè slanci  patriottici nel dì de la festa nazional, lù el me permettaria de portà con mì ona dòna a Montecatini? Ma, ben intes… per el puro godimento spirituale, !
Luciano	Nò!
Farina	E inveci, sì, Colonnèll. El dottor Frontini non solo ghe le permett ma… le ordina de fall! Vera, Luciano?
Luciano	Ah, si?
Calzetta	Per tutt’i penn dell’Armada!  Allora “obbedisco”! L’è che, foeura de chì, hoo incontraa ona bionda  de toeu el fiaa!
Farina	Eh, nò, car el mè car colonnèll, i biond hinn tropp esplosiv… pòdom permettegh al massim ona… (guarda i capelli di Sidonìa)…ona mora.
Calzetta	Ah! Ma el problema l’è che al moment ghe n’hoo nanca voeuna  sottoman…
Farina	Nissun problema! Ghe l’emm numm... vera Luciano?
Luciano	Cosa l’è che gh’emm numm?
Farina	Gh’emm la Sidonìa Gazèl, ona morettina deliziosa, che la portarà nissun pregiudizi a la soa cura, colonnèll. Ona vera specialista per el sò tipo de disturb!
Calzetta	Per tutt’i penn dell’Armada! Son senza paroll!
Farina	Ghe costarà domà on milla, oltre  al soggiorn pagà!
Calzetta	Per tutt’i penn dell’Armada! E mì soo pròppi pù se dii!
	Intanto che Luciano parla, Farina prende da parte Sidonìa e comincia a parlarle.
Luciano	Eh, sì, car el mè car colonnèll, la medesìna l’ha faa di grand progrèss, ma se sà… i costi…
Calzetta	(la osserva) Già, già, capissi… D’altra part se l’è la medesima che ne obbliga…
Farina	(a Sidonìa, piano) Va ben?
Sidonìa	(a Farina, piano) Va ben. Mì preferivi el sò amis, ma andaran ben anca i mille euro de l’omett. In compens cont el veggett gh’avaroo pocch da laorà. Te see come dis el proverbi: “Se vecchiaia potesse…”.
Calzetta	(che ha sentito) Giust, ma el dis anca: “Se giovinezza sapesse…”.
Sidonìa	El gh’ha reson, ma se doaria legg el sò curriculum…
Calzetta	Per tutt’i penn dell’Armada! La voeur vedè el mè curriculum? Chì, denanz a tucc ? (guarda verso il pubblico) Ma ci sono delle signore…!
Sidonìa	Colonnèll, se la soa compagnia la sarà frizzante come la soa parlantina… accetti.
Calzetta	Per tutt’i penn dell’Armada!  Affare fatto!
Sidonìa	Sidonìa Gazèl. Ai suoi ordini! (gli porge la mano per farsela baciare).
Calzetta	(gliela bacia) Incantà. (ora saluta militarmente) Colonnello Mario Calzetta. (si fanno reciprocamente qualche moina).
Luciano	(intanto, piano a Farina) Farina, te seet on geni! (poi sconsolato) Se l’Angelica le savess…
Sidonìa	Dottor Farina, numm andemm. (si avviano).
Farina	Benone! La disaria l’Antonia.
Sidonìa	(sulla porta) Ma… Farina, on nomm de battesim, lù ghe l’ha nò?
Farina	Nò, purtropp. In questa commedia s’hinn desmentegà de damel!

FINE ATTO PRIMO
ATTO SECONDO
	
	Montecatini. Hotel Splendid. 
	Le entrate e uscite da sinistra in senso orario: 
	1 – Camera di Odette
	2 – Camera di Luciano
	3 – Uscita che porta alla rèception e alle altre camere dell’hotel.
	4 – Porta finestra che dà sul parco e quindi all’uscita dell’hotel.
	5 – Camera di Bicot.
	6 – Camera di Farina.
	Scena in penombra…
Francesca	(entra con un lumino acceso in mano) Tutto butta via la gente... Le candele, gli orologi a carica manuale, i fonografi a molla, le macchine da cucire a pedali… Credono nella corrente elettrica come alla vita eterna. E se finisce? (pausa) Semplice, restiamo al buio! (luce solo su Francesca) Ah, bene!… La corrente elettrica non è ancora finita, forse ce n’è ancora a sufficienza per terminare la nostra commedia… Siamo a Montecatini terme. Hotel Splendid. E questa è la hall dell’hotel. (una luce a sinistra + luce su Francesca) Dalla prima porta si accede alla camera assegnata a Odette. La seconda porta è la camera di suo… marito, si fa per dire! Il dottor Frontini. (luce a destra + luce su Francesca) Da questa parte invece, in primo piano troviamo la camera del dottor Farina. Più indietro quella della signora Bicot, la mamma di Odette. (luce piena) Sul fondo poi, una porta finestra che dà sul parco e da questo all’uscita dell’Hotel. Attraverso l’ultima porta si accede alla réception, e quindi ai piani superiori. (prende il pacco che si trova sul tavolino centrale) Ora, dopo tutti i pasticci e le bugie raccontate allo scopo di ingannare Jonathan Brackson, inizia l’avventura. Subito!…

 Scena 7

Bicot	(entra dalla porta 5) Buongiorno Francesca.
Francesca	Buongiorno a lei. Dormito bene?
Bicot	Come un angelo!
Farina	(entra dalla porta 6) Buongiorno Francesca.
Francesca	Dottor Farina. Dormito bene?
Farina	Ottimamente.
Luciano	(entra dalla porta 2) Buongiorno Francesca.
Francesca	Buongiorno, dottore. Dormito bene?
Luciano	Da schifo! Hoo nanca sarà on oeugg.
Francesca	(A Bicot) Questo pacco è per lei, signora. (e allunga discretamente la mano).
Bicot	Grazie, cara. (e torna nella sua camera. Francesca rimane lì con la mano allungata, aspettando la mancia).
Luciano	Me son girà in del lett tutta la nòtt.
Farina 	De quand  l’è che te patisset d’ insonnia?
Luciano	L’insonnia la gh’entra nient! Hoo pensaa tutta nòtt a la mia miee.
Farina	(tossendo per farlo tacere) Hem, hem!
Luciano	(senza capire i cenni di Farina) Se pensi che da ier mì son chì in de per mì in sto rebelott  e lee l’è a Sirmione, in de per lee!
Francesca	(si gira) A Sirmione?
Farina	Ma Luciano! Ma ’ste diset? Toa miee... l’è chì... a Montecatini!
Luciano	(ora ha capito) Eh, sigura de sì! L’è vera! La mia miee l’è chì a Montecatini! (a Francesca) L’ha capii, Francesca? Mia miee l’è chì a Montecatini, con mì… e l’è in quella camera. (le porge una banconota).
Francesca	Ma certamente, dottore, quella.
Farina	E la disa on poo Francesca, gh’è  previst di arriv stamattina?
Francesca	La privacy, dottore! E dico… privacy! (e allunga discretamente la mano verso Luciano).
Luciano	E già… la privacy. Capissi…capissi (le porge una banconota, guardando truce Farina).
Farina	Eh, car el mè Luciano… la privacy… l’è la privacy!
Francesca	Deve arrivare un americano, il signor Jonathan Brackson, di Filadelfia.
Farina	L’è lù!
Luciano	Francesca, la dev mai desmentegà che la sciora Frontini (alzando la voce) l’è chì a Montecatini, con mì.
Francesca	(alzando la voce come ha fatto Luciano) Come, dottore? (Luciano le porge una banconota) Certamente, dottore. Prima camera alla sua destra. Dico: destra.
Bicot	(da fuori, nella sua stanza) Francesca!
Francesca	Mi scusi. (va nella stanza di Bicot).
Luciano	’Stà dòna la me costa on patrimoni!!!!
Farina	Ehi dottor…prima se gh’eri minga mì, te fasevet una bella “gaffe”.
Luciano	El soo, el soo, ma mì podi nò pensà  nò a l’Angelica. La coscienza la me lassa minga tranquill.
Farina	Ma te gh’hee nient de rimproverass! Ti te see vegnuu chì cont’ona dòna, ma minga per fagh i corna. El tò scopo l’è nobil: te see vegnuu chi per diventà… bècch!
Luciano	Lassa perd, l’è minga el moment!
Farina	Stà tranquill, l’andarà tutt a post ne la manera pussee giusta e fra on para de dì te saree lontan da Montecatini. (sognante) E purtropp lontan anca da quella deliziosa Odette.
Luciano	(fa pesare la battuta verso Farina) E da quel pes de la Maman!
Farina	Belè, varda che la colpa l’è toa! Mì t’avevi trouvà ona miee senza “Maman”…
Luciano	Daccord, el soo… E la gh’ha anca el becc de ciamamm: (imitando) “Genero mio!”. Me ven mal se pensi  che ier sera a tavola, denanz a tucc la s’è missa a cantà el so maledett pompon...
Farina	Sì, sì… e quel scior el gh’ha vosà: “Ma l’è minga on poo tropp stagionaa?”.
Luciano	Senza parlà di cunt che me tocca pagà!
Francesca	(rientrando) La suocera del dottore prega il signor dottore di saldare questo conto.
Luciano	Un alter? (guarda il conto) Centvottanta euro!!!
Farina	Vedemm on poo… (leggendo) Creme, profumi… Ma se la faa? I a bev?
Luciano	Te gh’heet on quaicoss in saccoccia?
Farina	Sì, dovaria avègh… Tegn, hinn dusent!
Luciano	(dandoli a Francesca) Ecco. Che la tegna el rest.
Francesca	Grazie. (esce dalla porta 3).
Farina	Come te see generos! Beh, ricordes che te me devet dusent euro.
Luciano	Sent…genio, mì te devi proppi on bel nagott! La causa de tutt ?sto rebelott l’è la toa dannada pìnola e allora l’è giusta che anca tì te partecipet ai spes.
Bicot	(da fuori) Genero mio, dove sei?
Luciano	Sent, famm on piesè!
Farina	(pronto!) A gh’hoo pù de danee!
Luciano	Le minga question de danee. Portum via la sòcera!
Farina	Dove gh’hoo de portala?
Luciano	Pussee  lontan che te podet! Basta che che me la troeuvi pù  in mezz ai pè.
Farina	Mì te l’avevi trouvada ona bella miee senza “Maman”…
Luciano	Sì… va ben.. ma adèss mòcchela…
Bicot	(entra dalla sua camera) Genero mio!
Odette	(entra dalla camera 1) Buongiorno a tutti.
Bicot	Buongiorno Fifina.
Farina	Odette…
Odette	Dormito bene, dottor Frontini?
Luciano	Nò, non dottor Frontini! Ma…”Maritino, maritino mio”. Se te sent on quaidun…
Bicot	Ma te lo sei scordato Fifina ?
Odette	Ma sì, cert…”Maritino mio”… In camere separate!
	Francesca rientra dalla porta 3.
Luciano	(pronto) Buongiorno, mogliettina mia.
Odette	(ironica) Buongiorno, maritino mio.
Luciano	Dormì ben, stellina?
Odette	(sempre ironica) Bene. E tu, piccioncino?
Luciano	’Me on ghir… passarin.
Odette	Son contenta, micione della tua micina.
Bicot	(commossa) Ah, com’è bello il linguaggio dell’amore!
	Francesca esce dalla 3
Luciano	(fra sé) Perdonami Angelica.
Bicot	Fifina, ho uno spillo che mi punge, qui sulla schiena. Guarda se riesci a trovarlo.
	Odette va verso la madre e le due donne si appartano. Odette finge di cercare lo spillo, mentre hanno uno scambio di battute.  Anche Luciano e Farina parlano sottovoce.
Bicot	È venuto in camera tua, questa notte?
Odette	Macché! E pensa che hoo lassaa la porta comunicante socchiusa.
Bicot	Quell’uomo è un pezzo di legno.
Odette	Proeuva a lassam in de per mì con lù!
Bicot	Ci penso io! (a voce alta, rivolgendosi a Farina) E allora? Dove si va di bello questa mattina, giovanotto?
Farina	Se ne dis de ’ndà a fa ona bella passeggiada in di bosch?
Bicot	La trovo un’idea deliziosa!
Odette	Maman, stai attenta a non… “cadere” come sempre!
Bicot	Oh, ma il dottor Farina sarà pronto a… “prendermi”… tra le sue braccia! (civettuola) Vero dottore?
Luciano	Signora Bicot… attenta… l’è innamorà màtt’ de lee!
Bicot	Oh mio Dio!
Farina	(piano a Luciano) Questa te me la paghert…Deficent! (a Bicot) Allora, andemm, bella sciora?
Bicot	Sono tutta per lei! (uscendo dalla porta finestra, canta) “Vuoi assaggiare il mio pompon? Quanto è dolce, quanto è buon…”.
Odette	(fra sé) Adess vedaremm se l’è pròppi de legn. (forte) Dottor Frontini.
Luciano	Nò!!! Dottor Frontini…
Odette	Ah, già. Maritino mio! Te see, t’hoo nonanmò ringrazià d’avemm portada a Montecatini per farmm ritrovà el m’è do di petto.
Luciano	Puro interesse scientifico!
Odette	Domà scientifico?
Luciano	Debon!
Odette	Ho capii, te piasi nò.
Luciano	Ma se ghe n’entra? L’è che el sò caso, cara Odette, l’è decisament particolar e mì desideri seguì personalment tutte le fasi della cura. (cambia tono) Però, se on quaivun el tentass de fagh la cort, inscì per dì… on american, magari pien de grana, magari de Filadelfia, mì la preghi de agì liberament, de pensagh minga sora, de lassass andà tranquillament!
Odette	Ah, dunca l’è inscì! Te voeuret tramm in di brasc d’on’alter!
Luciano	Ma nò, fasevi inscì per dì…
Odette	(insinuante, avvicinandosi, maliziosa) E se mì te guardi in di oeugg...? 
Luciano	Mì ghe ripeti anmò che sont’on òmm de scienza!
Odette	(accalorandosi) Uomo di scienza, uomo di scienza! Sei  solo “un uomo di scienza” con tutte le donne?
Luciano	Con tutte.
Odette	E va ben, andaroo a consolamm con l’acqua de Montecatini. (esce dalla porta finestra).
Luciano	Ecco, brava, ottima idea! 
       
Scena 8

Francesca	(entrando dalla porta finestra) Prego signori, da questa parte.
Calzetta	(entrando) Ven,  mia cara.
Sidonìa	(entra) Sì, sì… son stracca mòrta! (si siede).
Francesca	(si avvicina a Sidonìa per chiederle se ha bisogno qualcosa).
Calzetta	(fra sé) Deliziosa… ma delicata.
Luciano	Colonnello Calzetta!
Calzetta	Per tutt’i penn dell’Armada!   Dottor Frontini!
Sindonìa	(stancamente)Ah, el dottor… Buondì.
Calzetta	Anche lei a Montecatini? (stretta di mano poderosa).
Luciano	Sì, come vede
Calzetta	E l’è chì con la soa miee?
Luciano	Nò. (poi vedendo Francesca, forte) Sì! Sì! Son chì con la mia miee.
Francesca	Il signore ha quella camera e la signora Frontini quella in fianco. (allunga la mano, di nascosto, a Luciano, che paga).
Calzetta	(a Francesca) E la nostra stanza l’è pronta?
Sidonìa	A gh’hee minga de prèssa,  gh’hee  proppi nò de  prèssa!
Francesca	Sì, signore, la trentuno, al terzo piano. Splendido panorama, due letti…
Calzetta	Duu lett? Per tutt’i penn dell’Armada!  Duu lett separaa a mì, quand viaggi cont’ona dòna…
Sidonìa	Duu lett? Va benissim inscì.
Calzetta	On lett,  uno, signorina e nanca tropp largh!
Francesca	Allora la trentacinque. Letto matrimoniale. E disi: matrimoniale.
Sidonìa	Son rovinada! (subito si addormenta).
Francesca	Però è senza panorama.
Calzetta	Al panorama  la ghe pensa la Sidonìa, l’è vera mia cara? Per tutt’i penn dell’Armada! Ma se la faa?... La dorma? (forte) Sidonìa!
Sidonìa	(svegliandosi di soprassalto) Sì, sì… Oh poera mì!
Francesca	Vado a vedere se la stanza è in ordine. (esce dalla 3).
Sidonìa	(fra sé) Sperem che la sia anmò occupada.
Luciano	Colonnello, devi pensà che la guarnigion la veur nò sta a riposo??
Sidonìa	Nò, purtropp.
Calzetta	Nò… niente riposo, dottor. (a Luciano, confidenziale) Per tutt’i penn dell’Armada! Dottore, quella dòna lì, quand l’è dissedàda, l’è ona cannonada! (più forte) E allora: la guarnigion la po’ nò ammainà la bandera! La guarnigion l’andarà  avanti finchè ghe sarà polver e poeu… quel che sarà…sarà!
Sidonìa	La scienza medica l’è minga d’accord, vera dottor? (lo tira a sé, piano) Dottore, per carità…  ch’el me iutta!
Luciano	Colonnell, mi ghe parli s’cett. Mì declini ogni responsabilità.
Calzetta	Mi assumo tutte le conseguenze del  mè comportament.
Sidonìa	Verament… i conseguenz del sò comportament i a senti mì adèss. (e si riaddormenta).
Luciano	Vist i sò intenzion, colonnèll, ghe disi ciar e nett che l’è inutil ch’el staga  chì a Montecatini.
Calzetta	Giusta, son minga chì per mì, ma per lee! Dottor, ’sta tosa l’è anemica, l’è bassa de pression… domà ona nòtt de vagone letto e… Per tutt’i penn dell’Armada! … ch’el guarda come l’è ridotta!  Dottor Frontini, ch’el me disa sincerament… se la gh’ha?
Luciano	Colonnèll, mi disi che la signorìna la regg nò la guarnigion!
Calzetta	El dis?
Luciano	Disi…disi
Calzetta	Allora l’è pròppi vera che la vìta militar l’è minga per tucc!
Francesca	(entra dalla 3) La stanza è pronta. E disi: pronta.
Calzetta	Sidonìa! Sindonìa, sveglia! Gh’è pronta la stanza. Andemm.
Sindonìa	(addormentata) Dòpo, Mario, dòpo… lassum dormì…
Calzetta	Ma certament, cara, te podaree dormì in camera, dopo naturalment! Andaroo a fa ona ispezion al camp de battaglia. (esce dalla 3).
Sindonìa	(alzandosi, a Francesca) Per piesè, che la me porta subit on zabajon… de trii oeuv! Nò! Spetta de cinch! De cinch l’è mej. E con tanto zuccher!(esce dalla 3).
Francesca	Povera ragazza. E dico: povera.
Luciano	(guardando dalla porta-finestra) Ma quell l’è l’american! (si mette a leggere sulla poltrona un giornale, in modo da non essere visto).
	Entra Brackson dalla 4.
Francesca	Buongiorno. Il signor Brackson?
Brackson	Jonathan Brackson, di Filadelfia, yes! Innanzi  tutto una parola: sta alloggiando qui il dottor Frontini? (le porge una banconota).
Francesca	Sì, signore. Grazie. (guardando bene la banconota) E dico: grazie!
Brackson	Well! E signora Frontini con lui? le porge un’altra banconota).
Francesca	La sua camera è quella, signore.
Brackson	Very well! Io prenotato suite. Pronta?
Francesca	Certamente. Vado a controllare che tutto sia in ordine. (esce dalla 3).
Brackson	(vede Luciano, tra sé) Oh, ecco mio uomo! (forte) Dottor Frontini, buongiorno! Credeva di sfuggire a me?
Luciano	(alzandosi e mostrando sorpresa e spavento) Nò! Jonathan Brackson!
Brackson	Di Filadelfia, yes!
Luciano	Lei… quiii?
Brackson	(trionfante)Io temo voi non eravate aspettando me, right?
Luciano	Nò… mì verament… nò.
Brackson	Voi venuto a Montecatini per sfuggire mia vendetta.
Luciano	Ma come? Lù el pensa ancamò…
Brackson	Ora chiamate immediatamente signora Frontini.
Luciano	(fingendosi turbato) Ch’el guarda che la mia miee l’è minga chì. Mì son vegnuu chì a Montecatini in de per mì.
Francesca	(entrando dalla 3) L’appartamento del signore è pronto.
Brackson	Good! (le porge una banconota) Signorina, chi sta alloggiando in camera? ( indica la 1).
Francesca	La signora Frontini. Moglie del dottor Frontini.
Luciano	(simulando) Oh, Signor, ghe semm!
Brackson	All right! (a Francesca) Dite alla signora da parte di suo marito di venire qui immediatamente.
Francesca	La signora è nel parco, vado a chiamarla. (esce dalla 4).
Brackson	(trionfante) Qui solo a Montecatini, eh?… Io temo voi non abbastanza furbo per giocare americano.
Luciano	Purtròpp, l’è vera.
Odette	(entrando dalla 4) Te m’hee faa ciamà, caro?
Luciano	Sì, amor… (piano a Brackson) Per l’ultima volta, pietà in nome di Giorgio Washington!
Brackson	Niente pietà! Presentare me!
Luciano	Va ben! (forte)Permettimi cara de presentarti un mio caro amico… il signor Jonathan Brackson.
Brackson	Di Filadelfia, yes!
Luciano	Miliardario.
Brackson	E mezzo!
Luciano	L’òmm pussee ricch di Stati Uniti… La mia miee.
Odette	Fortunatissima.
Brackson	Io molto felice signora. (piano a Frontini) Voi andate, io comincio.
Luciano	Ch’el me permetta, scior Brackson, ma gh’avaria della corrispondenza da sbrigare…
Brackson	Oh, yes.
Luciano	(entrando nella 2, fra sé) Odette, sont in di tò man!
	Francesca entra dalla 4 e sta uscendo dalla 3, ma…
Brackson	(a Francesca, dandole una banconota) Signorina, champagne!
Francesca	(intascando) Subito, signore. E dico: subito. (esce dalla 3).
Brackson	Sapete voi perché champagne?
Odette	El gh’avarà set… immagini. (si siede).
Brackson	Oh no, niente sete. Noi americani, quando fare corte a bella signora, sempre champagne.
Francesca	(rientra con una bottiglia di champagne e tre bicchieri) Ecco, signore. (Brackson dà una banconota a Francesca, che esce dalla 3. Poi versa da bere).
Odette	E, se son minga indiscretta, a chi el voraria fagh la cort?
Brackson	A voi!
Odette	A mì???
Brackson	(le porge il bicchiere) Cin cin!
Odette	Cin cin. (bevono).
Brackson	All right! Madame, I love you. Io amo voi.
	Farina entra dalla 4 e si nasconde vedendo Odette e Brackson.
Odette	(ridendo) Giamò?
Brackson	Dal primo momento che vi ho veduta, io colpo di fulmine!
Odette	(fra sé) Quest l’è nò com’el Frontini!
Brackson	Se fossi europeo io parlerei circa fiorellini, circa uccellini, circa sole, circa luna, circa stelle, circa altre stupide e inutili cose… Ma io americano e mia poesia è dollari! (le da un astuccio) Please.
Odette	(aprendolo) Oh! Ma che bèll’anèll! L’è per mì?
Brackson	Yes. Diamante!
Odette	Oh! Jonathan… ma l’è meraviglios!
Brackson	(fra sé) Mi chiama già per nome. Questa buona cosa.
Odette	Ma allora è proprio vero… lei mi ama?
Brackson	Oh, yes!
Odette	Ma è stupendo! Te adori, Jonathan Brackson!
Brackson	Questa ottimissima cosa. Ho altri in camera mia. Venite mia camera vedere.
Odette	In la soa camera….?
Brackson	Yes!
Odette	Beh… disi minga de nò, disi… forsi…
Brackson	Non dico forse, dico sì!
Odette	E va ben, allora, sì!
Brackson	Right! (le prende la mano) Andare subito!
Odette	(in un primo momento si lascia trascinare, ma… guardando la 2) Nò, on moment! Prima devi fa ona ròba. Tì va avanti e spettom, arrivo subito.
Brackson	No scherzo?
Odette	Nò scherzo. Promesso.
Brackson	I am very happy, molto felice. Io mettere tanti dollari in tutta la camera! E loro cinguettare felici come uccellini. Ciao, darling! (esce dalla 3).
Odette	(pensierosa) Bye-bye…
Farina	(fra sé) Prima deve fare… che cosa? (viene avanti) Odette!
Odette	Oh, dottore. Era qui?
Farina	Sì, e senza vorel hoo sentii tusscòss. I mè compliment, ona bella conquista! On òmm come Jonathan Brackson.
Odette	Almanch l’è nò un uomo di scienza com’el so amis Luciano.
Farina	Cert… e l’è miliardari. Brava, brava, l’è minga roba de pocch vess l’amante d’on miliardari!
Odette	E mezzo!… Però… calma. L’è nonanmò el moment
Farina	Come…?
Odette	Prima devi regolà on cunt cont’el dottor Frontini.
Farina	Perché… el s’è comportaa mal?
Odette	Malissim! Quando on òmm el partiss in de per lù cont ona dòna, beh, gh’è minga de sbagliass, se sa dove el và a parà! Ma lù… nient…frègg ’me on biss. Hoo pensaa: “El sarà timid, incoraggemel”. E inscì ier sera hoo faa portà in la soa camera del champagne e hoo lassaa la porta comunicante averta. E lù?  El sa cosa l’ha faa?
Farina	No.
Odette	L’ha saraa la porta!
Farina	No!
Odette	A ciav!
Farina	No!!
Odette	E poeu l’ha pissaa la television!
Farina	No!!!
Odette	E a la fin el sa cosa l’ha faa?
Farina	No!!!!
Odette	E el s’è miss a ronfà!
Farina	Nooooooooo…
Odette	Ch’el guarda... per incis, in la mia vita, l’è la prima volta che me capita!
Farina	Ghe credi! Cioè… volevi dii… che se la ciappa nò, dopo tutt l’è “on òmm de scienza”.
Odette	Scienza o minga scienza, mì podi minga subì on affronto simil!
Farina	Ma lee la gh’ha la vendetta a portada de man: Brackson.
Odette	Nò! Mì voeuri el Luciano, domà el Luciano e nient’alter ch’el Luciano. A gh’è minga Brackson che tegna!
Farina	Ma Brackson l’è miliardari… e mezz!
Odette	(un attimo di indecisione) Beh, certament… ma prima el Luciano e poeu… vedaremm.
Farina	La disarà minga sul seri?
Odette	Ma certament, son serissima! Se tratta de la mia reputazion! Se se ven a savel in gir, saria el disonor. Su certi principi non ammetto cedimenti! El mè onor l’è staa smaggià dal sò amis e l’è lù ch’el dev riparà e de persona. Domà lù e nissun d’alter!
Farina	(fra sé) L’è on bell imbròj!
Odette	(andando verso la 4) Ghe l’assicuri… ona vergogna simil mì gh’avaria el coragg de confessala nanca a Maman. (esce).

Scena 9

Farina	(scuotendo la testa va a bussare alla porta 2) Gh’è minga de alternativa. El Luciano el dev sacrificass. Beh… mì disaria…beato lù!  Luciano, ven foeura!
Luciano	(esce dalla 2)  Hinn andaa via?
Farina	Sì.
Luciano	L’è fada?
Farina	Quasi… ma tutt dipend de tì!
Luciano	E mì cosa dovaria faa?
Farina	Te dovariet riabilità quella poera tosa! Mì hoo cerca de fala ragionà, ma l’è staa tutt fiaa tra via, lee le fa minga par danee te see?
Luciano	Ma de chi l’è che te parlet?
Farina	De chi parli???… Luciano? Ma de l’Odette. La s’è offesa per la toa indifferenza e la s’è missa in del coo che fin a quand ti… (gli parla in un orecchio).
Luciano	No. No! Nooo! Mi rifiuto! E mì dovaria tradì on’altra volta l’Angelica? Mai!
Farina	E dai! Saria domà la seconda volta! Scoltom… te devet pensà…de… toeu ona medesima. Te saret i oeugg e via! Nò, forsi l’è mej che ti e saret nò. E poeu mì te capissi nò… ona dòna come l’Odette!
Luciano	Te ripetti che per mì al mond gh’è domà ona dòna:  la mia miee!
Farina	E mì riessi nò a capitt… te voeuret diventà becch sì o nò?
Luciano	Sincerament… avaria mai pensà ch’el fuss inscì difficil… Se pò minga trouvà on alter sistema? Tì te m’hee cascià in sto pastizz e tì te devet tiràmm foeura.
Farina	Mì el sistema ghe l’hoo. Te see tì che te voeuret minga mettel in pratica!
Luciano	Se ona volta hoo tradì la mia miee, l’è staa sotta l’effett di tò maledett pìnol e va ben. Ma adèss tradila ona seconda  volta, a frègg…
Farina	A frègg? Nò, a cald, Luciano, a cald! (colpito da un’idea. Forte come spaventato) Luciano! Ma ’ste gh’hee? Te stee mal!
Luciano	Mì, nò! Perché?
Farina	Ma soo nò… te see diventaa pallid pallid, sudaa, oeugg come el veder…
Luciano	(spaventato) Oeugg…..
Farina	Te gh’heet i làver bianch. Luciano, tì te stee per svegnì! Settes giò, prest!
Luciano	Oh, mio Dio… svegni! (si siede) Riessi minga a capì, mì me senti nient!
Farina	Te par a tì! Te stee malissim! Te devet bev on quaicòss. Varda gh’è giusta chì del champagne. (mette una pillola nel bicchiere e versa).
Luciano	(intanto che Farina armeggia, si tasta il polso) El pols l’è normal…
Farina	Tè… bev, Luciano. Te vedaree ch’el te farà ben.
Luciano	(dopo aver bevuto) Dimm… son semper smòrt?
Farina	On poo meno… Già te ciappet color.
Luciano	Capissi nò cosa me poda vess capitaa? Sicurament el penser de tradì on’altra volta l’Angelica.
	Francesca rientra dalla 3.
Farina	Sì, certament. (a Francesca, porgendole una banconota, piano) Francesca, per favore, preghi la signora Frontini di venire qui, subito! E se on quaidun el domanda del dottor Frontini,  el ghe disa… ghe disa che l’è adree a fa ginnastica.
Francesca	L’ho vista nel parco. (esce dalla 4).
Farina	Passaa tusscòss!
Luciano	A gh’hoo pù i laver bianch?
Farina	Nò.
Luciano	Bene… Però che stràno… te par nò che faga on bel cald?
Farina	L’è el sangh ch’el torna a circolà.
Luciano	(si fa aria) Me senti tutt’ ona vampa! Ma ’se me succed? Te disi che ?sta sensazion la m’è minga noeuva…?
Farina	(tra sé) Eh, eh… el soo!
Luciano	Me par come… Ah!!!!!!! … ’Ste m’hee daa de bev?
Farina	(allegramente) Ona pìnola d’Ercole. E adèss car el me car Luciano, che tì tel voeuret o nò…
Luciano	(lo prende per il collo) Ah, miserabil! Balòss…disgraziaa!
Farina	Dai Luciano, calmess…
Luciano	Te voeuret famm tradì anmò la mia miee!
Farina	Sì, l’è necessari.
Luciano	Te ghe la faree mai! (lo riprende per il collo) Ma mì te strozzi… la toa maledetta droga la servirà a nient. Adèss me sari in camera e troo la ciav foeura da la finestra. (si dirige verso la 2, ma dalla 4 vede passare una donna)Ma quella l’è ona dòna. (si precipita nella 4).
Farina	Luciano!! Fermes nòòòò minga quella!
Voce esterna	Aiuto! Ma questo è pazzo! Aiutatemi!
Farina	Ma nò, Luciano! Lassa perd la sciora Colomba… fermes… nò! (si precipita fuori) La gh’ha vottant’ann! (intanto lo riporta dentro) Luciano…Luciano… calmess, spetta…
Luciano	(schizzato) Ona dòna! El me studi per ona dòna!
Odette	(entrando dalla 4) Ma se l’è’sto baccan? Ve se sent fin a…
Luciano	Odette !
Odette	Cosa desideri, maritino mio?
Luciano	Tì,  a voeuri domà tì! Bellissima, adorabil, Odette! (l’abbraccia).
Odette	(sconcertata dalle effusioni di Luciano) Ma Luciano, insomma… te riconossi pù per l’“uomo di scienza”...
Luciano	Ma che scienza e scienza. Ven con mì, son l’òmm de la cavèrna! L’òmm che te adora, te ama, te desidera… (escono dalla 2).
Odette	(mentre vanno) Finalment! Anche Maman la sarà contenta!
Francesca	(entrando dalla 4) Prego signora, da questa parte. (entra Angelica).
Farina	O pora  mì! La miee!

Scena 10

Angelica	(posando la valigia; a Francesca) Dove podi trovà el dottor Frontini?
Francesca	(con intenzione) Sta facendo ginnastica…
Angelica	Ginnastica?
Francesca	Una ginnastica un po’ speciale! E dico: speciale!
Farina	(capisce che Francesca ha voglia di parlare, allora interviene) La signora Angelica! (porge una banconota a Francesca facendole capire di andarsene).
Angelica	Dottor Farina. E mio marito, dov’è?
Farina	El sò marì l’è… Dove l’è  el sò marì? Footing! (mima) El se ten in esercizi. Ma lee… come mai… a Montecatini?
Angelica	Per vedè el  mè Luciano. Gh’è nient de fa, podi minga stagh lontan. Per soramaròss seri anca perseguitada da la cort d’on stupidòtt! Se el me dis qual è la camera del mè marì, voo là a spettal.
Farina	In la camera del Luciano?
Angelica	Sì, perché?
Farina	L’è che… La gh’è nò!
Angelica	El soo, l’è a fà el footing.
	Brackson entra dalla 3, non visto dai due.
Farina	Nò, l’è la camera che la gh’è pù. L’ha disdètta. E anca mì, le sa? Chì se stà mal e se mangia pegg! Se trasferissom tucc. Mì seri giusta adrè anda a cercà on alter hotel. Che la vegna anca lee, inscì la me consiglia. Luciano poeu el rivarà.
Angelica	Va ben. (escono entrambi dalla 4).
Brackson	Molto, molto donnina attraente…
Angelica	(da fuori)Ho desmentegà la valis.
Farina	(da fuori) Ghe pensi mì.
Brackson	(subito prende la valigia e la porge a Farina che rientra) Voi scusate me. Chi ho l’onore di parlare con…?
Farina	Dottor Farina.
Brackson	(stringendo la mano) Jonathan Brackson, di Filadelfia, yes! Ora volete dire me chi è la signora che parlava con voi?
Farina	La signora? La sciora l’è… mia sorèlla!
Brackson	Sorella? Very beautiful sorella.
Farina	Ch’el me scusa… ma la me spetta. (esce dalla 4).
Brackson	(seguendo interessato) Sister very, very good!
	Sorretta da Francesca, entra dalla 4 Bicot. È caduta.
Francesca	Piano… piano… stia attenta.
Bicot	Oh, che male! Che male! Ma dove l’è quel disgraziato del dottor Farina. Mi ha lasciata sola, pensavo di morire!
Calzetta	(entrando dalla 3) Francesca gh’avii nò… (vedendo Bicot, ma di spalle) Se gh’è succèss?
Francesca	La signora è caduta.
Calzetta	Oh, poera dòna! (la guarda bene, lancia un grido) Ah! Ma quella… (a Francesca) Chi l’è  ’sta sciora?
Francesca	La suocera del dottor Frontini.
Calzetta	(fra sé, stupefatto) La… suocera? (a Bicot)Mi scusi, signora…
Bicot	(con un grido) Mario! Cipollino mio!
Calzetta	(un attimo di sbalordimento, poi cantando) VUOI ASSAGGIARE IL MIO POMPON?
Bicot	(cantando) QUANTO È DOLCE, QUANTO È BUON.
Calzetta	Per tutt’i penn dell’Armada!  Zozò! Mai avaria pensà…
Bicot	Cipollino mio! Ma guarda la vita!
Calzetta	Zozò! Zozò… cara… quanti ann hinn passaa?
Bicot	Tanti. Tanti tanti…
Calzetta	Lasses vedè… ma… e la mia tosa? Dimm e la tosa?
Bicot	Quale figlia?
Calzetta	(con emozione) Ma el tò telegramma: “Rimpatria subito, sei padre. Una bambina!” Oh, Dio… che emozion, Zozò!
Bicot	(fra sé) Ho mandato un telegramma anche a lui.
Calzetta	La mia bambina! Dimm  ma l’è felìce? So marì l’è bon con lee?
Bicot	(frastornata) Suo marito?
Calzetta	Minga domà la giòia de ritrovà la mia tosa, ma anca de savè che l’ha sposaa al nevod d’on mè compagno d’armi.
Bicot	Ah sì? E chi  è?
Calzetta 	El dottor Frontini.
Bicot	Ah, il dottor… Sì, però, vedi…
Calzetta	Te fà on’ottima scelta!
Bicot	Sì, certo, però ci sarebbe un problema…
Calzetta	(le mette un dito sulle labbra) Zozò. M’interessa on bèll nagòtt. Sistemaremm tusscòss. Hoo faa i danee, in d’on’impresa  cont on’amis…
Bicot	Sei ricco?
Calzetta	Sì, e tanto, tanto scior.
Bicot	(fra sé) Allora starò zitta!
Calzetta	Sent… dove l’è? Inscì podi  brasciala su?
Bicot	Chi?
Calzetta	Come chi? La mia tosa!
Bicot	Non lo so. Prima stava passeggiando nel parco.
Calzetta	Voo subit a strengela sul mè coeur! (esce dalla 4).
Bicot	E Frontini non sa nulla! Qui finisce male! (correndogli dietro) Mario! Cipollino mio!
	Francesca esce dalla 3, divertita.
Luciano	(entrando dalla 2, solo) Angelica, perdonum… te see che l’hoo minga faa apposta. Cioè… tì tel see nò, ma…
Odette	(da fuori, dalla 2, invitante) Lucianoooo! (entra) Frou frou… (con passione gli si struscia contro) Oh, amore mio… (di colpo si ricompone) Aspetta, devi mandà ona lettera… Francesca!
Luciano	(sospettoso) A chi?
Odette	Al signor Brackson. Prima, m’ha proposto de diventa la soa amant.
Luciano	Ma nò…
Odette	Sì, te disi.
Luciano	E tu, e tu?
Francesca	(entrando dalla 3) La signora ha chiamato?
Odette	Sì, Francesca. Per favore porti questa lettera con questo pacchetto al signor Brackson. (Francesca esce dalla 3).
Luciano	(fregandosi le mani, tra sé) El gh’ha fissaa on appuntament.
Odette	Come son contenta, frou frou! Fin’adèss avevi semper tradì i mè amanti, perché savevi nò ’se l’era l’amour. Ma adèss el soo, adèss che son stada in di  tò brasc, che hoo sentii la toa bocca su la mia… Per la prima volta el mè coeur l’è pien d’amour! Tì te saree per semper el mè òmm, tì e nissun  d’alter.
Luciano	(fra sé, spaventato) Oh Signor…e adèss me se fa…
Odette	Il passato, el gh’è pù…tu mi hai redenta e mì saroo per semper ona dòna fedel!
Luciano	(fra sé) Ghe mancava domà questa!
Odette	Gh’hoo rimandaa all’american i suoi  gioielli…
Luciano	Cosaaa?
Odette	Già… e con ’sti parol: “Si riprenda il prezzo del disonore. Io non tradirò mai il mio unico e vero amore. Piuttosto la morte!”
Luciano	(fra sé) Semm a post, inscì son ruvinà del tutt!
Odette	Ma te see minga content, frou frou. Oh Signor, te saree minga sposà, vera? Perché se te see sposaa te cavi i oeugg!
Luciano	Mì sposaa? Nò… son liber come l’aria.
Odette	Donca numm se lassarem mai? Staremm semper insema: mì, tì e… Maman.
Luciano	(prendendole le mani e facendola sedere) Amour, scoltum, mì gh’ hoo nò el diritto de legat a mì. Ne son minga degn. Sont on baloss pien de debit. Vivi de gabol e d’imbròj. Son perseguità dai pignorament e prest per mì ghe sarà la miseria la pussee nera!
Odette	La miseria con tì la sarà la felicità per mì. Lavorerò! E poeu tì te seet on dottor e te gh’avareet i tò client, nò?
Luciano	Ah, ah, mì dottor… Son nanca reussì a diventà infermer. Sarò fermà da on moment all’alter, per esercizio abusivo de la profession! E sarà la vergogna, el disonor, la galera!
Odette	La galera? (con enfasi) Ebbene sì, amour, sarò semper con tì! Se  el Romeo el metteven in galera,  la Giulietta de sicur l’avaria minga lassà. Tì te seet e te saree el mè òmm, per semper!
Luciano	(fra sé, disperato) L’è la fin!
Odette	(saltandogli al collo) Adèss te credet al mè amour?
Luciano	Son consciaa ’me ’na pell de stracchin! Va in la toa camera, vegni subit.
Odette	Sì, gioia mia, te spetti. (sulla soglia della 1) Frou frou, son toa per semper! (esce).

 Scena 11

Luciano	(solo ed esasperato) Ah Farina! Se te pelucchi soo nò ’se te foo!!!!
Calzetta	(entrando dalla 4) Nel parch, la gh’è nò. (melodrammatico) Per tutt’i penn dell’Armada!  Ma dove la po’ vess la mia tosa? (si accorge di Luciano) Dottor Frontini.
Luciano	Ah, buongiorno colonnello, ch’el me scusa ma voo de pressa (va)
Calzetta	Fermati!
Luciano	(si ferma sorpreso) El me dà del tì???
Calzetta	Ghe n’hoo el diritto! (commosso) Devi datt ona grande notizia, ona gioia immensa… Hoo  finalment trouvà la mia tosa!
Luciano	(volendo andare) Son content per lù colonnèll, ma mì…
Calzetta	(trattenendolo) La mia tosa l’è… la toa miee!
Luciano	(non capisce) La mia miee?
Calzetta	La Zozò… quella che t’avevi dì che la cantava… l’è la sciora Bicot!
Luciano	(cadendo a sedere) Eterni numi!!!
Calzetta	Toa sòcera!
Luciano	Ma mì chì... sont adree a sognà!
Calzetta	Nò, te sognet nò… E mì sont el tò suocero! (fa per abbracciarlo).
Luciano	On moment, colonnèll, un poo de fiaa… ch’el me ’scolta…
Calzetta	Nò…nò, scoltum tì. Donca mì ammaini la mia bandera. El dover  el ven prima de tutt. De chi a on’ora liquidarò la Sidonìa e in cap a on mes me sposi con  la Zozò.
Luciano	Colonnèll, ch’el me ’scolta con calma… a mì m’interessa nò…
Calzetta	T’interessa nò che mì viva in concubinaggio con la mader de la toa miee?
Luciano	Per piasè, ch’el me lassa parlà…
Calzetta	(indignato, senza lasciarlo parlare) Caro Frontini, mì te conossi pocch, ma in fatto de amour, i tò concett me piasen proppi nò.
Luciano	L’è perché lù el sa nò…
Calzetta	(severo) Mì soo benissim come van certi ròbb. Quand vun el gh’ha certi concett, se fa infelice la miee e se finiss per tradila!
Luciano	Ma porco diavol! Ch’el me lassa parlà!!!
Calzetta	A gh’è minga, porco diavol che tegna. Per tutt’i penn dell’Armada! Chi gh’è on suocero ch’el dis al so gener: “Mì gh’hoo ona tosa, tì te lee sposada e te ghe devet fedeltà!”. Se vegni a savè che te la tradisset, mì te schisci come on vermisoeu!  T’hee capii?
	Luciano è senza parole.
Calzetta	(battendogli sulla spalla, più tenero) Te see cosa ghe voeur per tì? On suocero ch’el te faga rigà drizz!
Luciano	(arreso) Cosa devi dì?
Calzetta	Nient! E adèss damm del tì.
Luciano	(melodrammatico, abbracciandolo) Papà!
Calzetta	Dai… nient commozion! Voo a liquidà la Sidonìa. A prest. (va verso la 3, quando è sulla soglia, si ferma) Ricordati… come un verme!! (esce).
Luciano	De chi, devi sparì pussee che in pressa.
Farina	(entra dalla 4) Luciano, finalment.
Luciano	Ah, te see chì, inventor di pìnol d’Ercole!
Farina	Sì, perché… t’hee fa fiasch?
Luciano	Tutt’alter! Adèss l’Odette la me adora, la me ama e l’è diventada ona dòna fedel… la voeur laorà per mì e l’è anca… la tosa del Calzetta!
Farina	Cosa?
Luciano	(lo prende per il colletto e lo scuote) Tutt per colpa toa!
Farina	Aspetta, Luciano… prima de mandamm al Creator, ’scolta quell che devi ditt.
Lucian	(scotendolo) Ste gh’è anmò de dimm… on’altra bela notizia?
Farina	(mezzo strangolato) Nò, nò… ottima.
Luciano	(lasciandolo) Oh, Signor te ringrazi… sentemm finalment una bona notizia.
Farina	(ritirandosi prontamente) La toa miee, l’Angelica… l’è chì.
Luciano	Cooosa?…
Farina	L’è appena ’rivada. L’hoo portada al Metropol.
Luciano	(rincorrendo Farina) Disgraziaa…farabutt!
Farina	(scappando)  Calmes.
Luciano	(inseguendolo) L’è on schèrz! Dimm che l’è on schèrz!
Farina	(correndo) La podeva nò sta lontan de tì e l’era anca perseguitada da la cort d’on bamba.
Luciano	(inseguendolo) La mia miee, chì a Montecatini. E el Massimo Laverde el m’ha minga avvisaa…bon anca quell..
Massimo	(entrando dalla 4) L’albergh el doaria vess quest.
Luciano	(fermandosi) Tel chì!
Massimo	Ah, dottor Frontini!
Luciano	(furibondo)Massimo! Lù… mì, mì… la…
Massimo	La soa miee l’è vegnuda via de Sirmione…
Luciano	Ah, ma varda…debon…
Massimo	Già e dato che lù el m’aveva dii de visal nel caso…
Luciano	E indoe l’è andada de bell?
Massimo	L’è…  el soo nò!
Luciano	(a Farina, ironico) Le sa nò.
Farina	(ironico) Le sa nò.
Luciano	Gh’el disi mì in dove l’è. L’è chì!
Massimo	Chì?
Luciano	Sì. L’è inscì che lù l’ha tegnù la parola de visam? L’ha pròppi sorvegliada ben. L’ha permiss anca che on bamba el ghe fasess la cort!
Massimo	(non capisce) On bamba?
Farina	Sì, ne l’ha dii l’Angelica: “A gh’era on bamba ch’el me faseva la cort!”.
Massimo	(offeso) Eh, nò,ch’el me scusa… (umiliato) Un bamba… (deluso) Oh, Angelica… el mè coeur…
Luciano	(dandogli uno schiaffo) Tè…stupid. Stupid e bamba! (piccola pausa) Oh, nò, ch’el me scusa. Ma s’hoo faa? Capissi pù nient.
Massimo	(arrabbiatissimo, formale) Signor Frontini, io la ucciderò. (lo guarda un istante con odio) Sì, mì la copparò. (esce dalla 4).
Luciano	Ch’el lì el me coppa debon.
Farina	Ma nò, dai, l’era domà on poo foeura di strasc…
Luciano	Anche s’el fuss… ormai gh’hoo faa l’abitudin. Farina, me conven tajà la corda, chì tucc voeuren famm foeura: el Laverde, el Calzetta, el Brackson… l’Odette la  me cava domà i oeugg…
Farina	Sì, forse te conven. Chi la faccenda la se fa semper pussee ingarbiàda.
Luciano	Famm almanch on piesè, inventor del lela, va a toeu la mia miee al Metropol,  che partissum  per l’India.
Farina	Te fee ben. (va e sulla soglia della 3 si ferma) Ah, Luciano, me desmentegavi… varda ch’hoo dii al Brackson che l’è  la mia sorella.
Luciano	Chi?
Farina	Lee, cioè… la toa miee. (esce).
Luciano	La mia miee… toa sorella?
Angelica	(entrando dalla 4) Dov’el s’è casciaa ? Luciano!
Luciano	Angelica?!
Angelica	(si precipita nelle sue braccia) Amore!
Luciano	Angelica!!
Angelica	Amore, vita mia, tesor..
Luciano	Angelica…
Angelica	Vosum minga adree se hoo lassaa Sirmione…
Luciano	Angelica… (comincia a commuoversi… per i problema che ha!).
Angelica	Seri inscì infelice lontan de tì…
Luciano	Angelica… (piange).
Angelica	Ma tì te pianget… anca tì te seret giò de corda??…
Luciano	Sì, tanto. Adèss però torna subit al Metropol, fa i valis, che a mezzdì partissom.
Angelica	Per dove?
Luciano	Per l’India.
Angelica	India? Oh, sì, che bell! Te me promettet che se lasserem pù?
Luciano	Mai pù! (e si scambiano delle effusioni).
Brackson	(compare dalla 4, non visto, osserva) Ma pensa. Sorella di Farina nelle braccia di Frontini! È sua amante!
Angelica	Allora mì voo.
Luciano	Cinch minut e rivi.
Angelica	(uscendo dalla 4 e mandandogli baci) Tè. Tè, amor…
Brackson	(a Luciano) È molto più migliore di vostra moglie.
Luciano	(quasi si spaventa) Come? Ah l’è lù. Diceva?
Brackson	La signora che voi abbracciando, vostra amante?
Luciano	La signora… (fra sé) Oh mio Dio! (forte) Sì,sì, l’è la mia amante.
Brackson	Very well! Allora io dire voi  cosa che piacerà, tanto piacerà. Io venuto Montecatini per vendicarmi con vostra moglie. Ebbene: io rinunzio.
Luciano	(che sollievo! Felice) Davvero?
Brackson	Yes. Io non più fare cornuto con vostra moglie.
Luciano	Oh, el ringrazi.
Brackson	Io fare voi cornuto con… vostra amante!
Calzetta	(entrando dalla 3) Sidonìa l’è liquidada.
Brackson	Voi presentare me vostra amante.
Luciano	Mai!
Calzetta	(lo prende per il bavero) Per tutt’i penn dell’Armada!  Te gh’heet on’amante?
	Odette entra dalla 1, vede la scena e rimane impietrita).
Brackson	(scostando Calzetta e prendendo per il bavero Luciano) Lasciate! Ora parlo io dottore…
Calzetta	(scostando Brackson e prendendo per il bavero Luciano) Zitto lei! Mì sont el suocero!
Brackson	(scostando Calzetta e prendendo per il bavero Luciano) E io affare urgente con fedifrago.
Calzetta	(scostando Brackson e prendendo per il bavero Luciano) Ah, Frontini, tì te se  permettet de ’vegh on’amante?
Brackson	(scostando Calzetta e prendendo per il bavero Luciano) Sua amante sorella di dottor Farina.
Odette	Ah! (sviene).
Calzetta	(scostando Brackson e prendendo per il bavero Luciano) Te schisciaroo…te schisciaroo ’me un vermisoeu!
Brackson	(scostando Calzetta e prendendo per il bavero Luciano) Solo dopo che io ucciso lui!
	Luciano, a questo punto riesce a scappare dalla 4. I due lo ricorrono.
Calzetta	(già fuori) Te schisciaroo!
Brackson	(già fuori) Io uccido…
Luciano	(da fuori) Sono innocente! L’è stà l’Ercole!

Scena 12

Bicot	(entra dalla 3. Vede la figlia svenuta e cerca di farla rinvenire) Fifina! Fifina, cosa è successo? Mamma mia! Sù, sù… Dimmi qualcosa… Proprio oggi che abbiamo trovato un padre, doveva svenire!
Odette	(lentamente rinviene) Dove son? Se l’è staa? Frou frou… (urla) Ah! Un’amante! Frou frou el gh’ha on’amante!
Bicot	Fifina, ascolta…
Odette	El m’aveva giurà l’amour...
Bicot	Fifina sta a sentire…
Odette	La sorella del Farina l’è la soa amante!
Bicot	Fifina!
Odette	Adèss capissi perché el Farina el voreva mettum con l’american. El gh’aveva paura che mì portassi via l’amante a soa sorella.
Bicot	Fifina, mi vuoi ascoltare sì o no?
Odette	(irosa) Cosa vuoi?
Bicot	Fifina, ho ritrovato un vecchio amico, il colonnello Calzetta.
Odette	(acida) E allora?
Bicot	Crede di essere tuo padre!
Odette	E allora l’è on stupid!
Bicot	Lo so, ma è uno stupido ricco! E mi vuole sposare.
Odette	Maman, cunta minga i solit ball!
Bicot	Te lo giuro. Ti prego, appena lo vedi, buttagli le braccia al collo esclamando commossa: “Cielo, mio padre!”.
Odette	(alzandosi decisa) Maman, seccom nò! Adèss el vedarà el caro dottor Frontini! (esce dalla 1).
Bicot	(cercando di trattenerla) Fifina, ascolta, dammi retta! Non buttare via così la nostra fortuna. Cosa vuoi che sia un cornino? Il mondo è pieno di corna. (ora seguendola) Fifina, pensaci!
	Entra Francesca dalla 3.
Farina	(entrando dalla 3 pochissimo dopo Francesca) Francesca, ha visto il dottor Frontini?
Francesca	Frontini è nel parco che discute molto animatamente con il colonnello e l’americano.
Farina	Oh Signor! Poer Luciano. Devi iuttall.
Angelica	(entrando dalla 3, a Francesca) Mi scusi, sa dirmi dov’è mio marito?
Francesca	Mi scusi, ma chi è suo marito?
Angelica	El dottor Frontini.
Francesca	Il dottor Frontini… Il dottor Frontini è nel parco che cerca di schivare i colpi…
Farina	… i colpi negativi della Borsa! (da una banconota a Francesca e la fa andar via).
	Francesca esce dalla 3.
Farina	Affari! L’è dree a parlà d’affari, Signora Angelica. Luciano el m’ha dii che lee la doveva spettal al Metropol.
Angelica	Già! Ma l’è da on’ora ch’el ’spetti.
Farina	Ah. Beh, la vedarà ch’el rivarà subit. L’è andaa… l’è andaa a controllà l’oli!
Angelica	El ’spetti chì.
Farina	Nò. Chì nò.
Angelica	E perché, nò?
Farina	Perché quest, l’è on albergo malfamaa. La podaria fà dei brutti incontri!
Angelica	Bambanad! (prende un giornale e si siede).
Farina	Ma Angelica… (fra sé) Oh, al diavol! (ad Angelica) E allora che la se moeuva minga de chì… voo a cercall.(esce dalla 4).
Angelica	Ch’el faga prest!
Brackson	(entrando dalla 4) Poiché dottor Frontini non intende presentare me alla sua amante, presenterò io… me stesso… a lei. (vede Angelica) Ah, eccola. (chiama forte, ineducato!) Cameriera!
	Angelica lo guarda male.
Brackson	Nessuno viene. No problem, senza champagne! (si avvicina ad Angelica) Signora, voi scusare me… Jonathan Brackson, di Filadelfia, yes! Io so non corretto presentare se stessi da sé, ma questo è caso dove correttezza no good.
Angelica	(alzandosi, vorrebbe tenerlo lontano) Signore… io…
Brackson	No paura! Io amico dottor Frontini e ho da parlare a voi.
Angelica	Ah. Allora s’accomodi. (invitandolo a sedere).
Brackson	Right. (si siede) Signora, io amo voi con tutto mio cervello…
Angelica	(stupita, non capisce) Per favore...(fa gesto come per allontanarlo) 
Brackson	Con tutto mio cuore, con tutta mia persona. (con passione) Io miliardario… e mezzo! Volete voi mia amante?
Angelica	(alzandosi indignata) Ma cosa dite! Farina me l’aveva dì che quest l’è on albergh mal frequentà, ma credevi nò fin a ’sto punto.
 Brackson	Tutto quello che voi volete, essere vostro! Anche luna, io posso.
Angelica	Basta, signore. Non on’altra parola. Io sono una persona onesta!
Brackson	(sorridente) Beh, beh…
Angelica	Cosa el voeur dì… “Beh, beh…?
Brackson	Voi cocotte dottor Frontini! Lui stesso detto a me questo!
Angelica	El dottor Frontini el gh’ha dì che mì son la soa amante?
Brackson	Right, sua amante e dunque, please, siate buona a compiacente cocotte. (cerca di abbracciarla).
Angelica	(difendendosi) Ch’el ghe proeuva nanca, neh!
Brackson	(cerca di abbracciarla) Vieni a prendere gioielli in mia camera.
Angelica	(difendendosi) Ma ch’el se permetta nò… giò i man!
Calzetta	(entrando dalla 4, tra sé) El dottor l’è scappaa, ma mì gh’hoo portà via i ciav della macchina. Per tutt’i penn dell’Armada!  
Angelica	(liberandosi da Brackson e correndo da Calzetta) Signore mi aiuti, la prego!
Calzetta	Sont a soa disposizion, sciora, con chi gh’hoo l’onor de parlà?
Brackson	Con cocotte di dottor Frontini.
Calzetta	Per tutt’i penn dell’Armada!  La sorella del dottor Farina.
Angelica	Sorella? Ma s’el dis mai? Mì la preghi de vuttam, perché ’sto scior el me dà fastidi.
Calzetta	(alterato) E lee l’ha osà vegnì fin chì a cercà el dottor Frontini?
Angelica	Come…? (è stordita).
Calzetta	(a Brackson, piano) Devi liberà  el mè gener da ’sta dòna! Mì el preghi de lassam sol con lee per cinch minut, poeu ghe la lassi per semper.
Brackson	Okay. (ad Angelica) Noi vediamo più tardi, bellissima cocotte! (esce dalla 3).
Angelica	Ma và che deficent!
Calzetta	Signora, allora mettum i cart in tavola. Quanto la voeur?
Angelica	Chì?
Calzetta	Lee… per lassal perd!
Angelic	Lassà perd..chì?
Calzetta	Ma el Frontini!
Angelica lo guarda stupita, a bocca aperta.
Calzetta	Mì la capissi. Sont anca mì on òmm de mond. Forsi lee la ghe voeur ben. Forsi la sperava de lassal pù. Ma l’avaria dovuu pensà, mia cara, ch’el dottor l’è on òmm sposaa e fra i alter ròbb l’è chì con la soa miee, da ier.
Angelica	Da ier?… Con la soa miee?… Ma allora l’è vegnù chì a Montecatini cont’ona dòna… e poeu el m’ha faa passà per la soa amante!
Calzetta	Passà? Ma lee l’è minga l’amante del dottor Frontini?
Angelica	Assolutamente nò!
Calzetta	Per tutt’i penn dell’Armada!  Ma allora lee… chi l’è?
Angelica	La soa miee! La soa legittima miee, regolarment sposada!
Calzetta	(si sente svenire) Per tutt’i penn dell’Armada!  Ma… ma… allora te see la mia tosa! (vorrebbe abbracciarla, ma…).
Angelica	(allontanandosi) Adèss capissi quanto el var quel miserabil! (cadendo a sedere e scoppiando a piangere) La mia vita l’è finida!
Calzetta	(piangendo pure lui) Nò, dì minga inscì, bambina mia! Ma va che destin crudel! Vint’ann per ritrovà la mia tosetta e al primo incontro le spezzo il cuore! Oh, Dio… Dio! E adèss me foo a digh che sont el sò papà? (una pausa) Dimm, cara… la toa màma la t’ha mai parlaa del tò papà?
Angelica	Sì, tanti volt, perché me pader el vedi verament pocch. L’è un ingegner e progetta dighe in giro per il mondo..
Calzetta	Sent… guardemess in di oeugg… tì te see verament la miee del dottor Frontini?
Angelica	(piangendo) Purtropp!
Calzetta	E tò pader el saria on ingegner?
Angelica	Sì, certament.
Calzetta	Per tutt’i penn dell’Armada!  Ma e allora, mì di chi son pader? La Zozò l’ha m’ha cuntaa su di gran ball!
Angelica	Chi l’è  la Zozò?
Calzetta	E hoo liquidaa anca  la Sidonìa per consacramm a la mia tosa!
Angelica	Chi l’è  la Sidonìa?
Sidonìa 	(entra dalla 3, piangendo) Voo via, voo all’hotel Metropol!
Calzetta 	Sidonìa!
Sidonìa	Addio, Mario!
Calzetta	Sidonìa, scoltom… me rimangi la parola. El soo che sont on vigliacch, ma adèss gh’hoo pù reson d’ammainà la bandera!
Sidonìa	Oh, Signor!
Calzetta	E la guarnigion la marcerà ancora ardita.
Sidonìa	Ma allora... tacom anmò?
Calzetta	Sì, anmò! (intanto che parla osserva più attentamente Sidonìa) El camp de battaglia el spetta domà numm e… (cambiando tono)… e l’è minga dì che…
Sidonìa	Che…?
Calzetta	Che…(impacciato) Sì, insomma, mì… mì me troevi ben con tì…
Sidonìa	Ma sì, anca mì. Però i pausa-caffè hinn tropp brevi, mio buon Mario.
Calzetta	Rimediaremm.
Sidonìa	Allora te disevet?
Calzetta	Disevi… Sent Sidonìa, pensi pròppi che…
Sidonìa	Che…?
Calzetta	Che…
Sidonìa	Dai, donca! “Che”, cosa?
Calzetta	Che se tì te see d'accord… mì te sposi!
Sidonìa	Con pause-caffè on ciccin pussee longh?
Calzetta	Daccord… pussee longh!
Sidonìa	El sa cosa ghe disi, colonnèll Mario Calzetta? Ghe disi che me sont innamorada de tì come ’na tosetta.
Calzetta	Per tutt’i penn dell’Armada!  
Sidonìa	E te disi anca che per mì saria mej vedett mort, puttost che cont  on’altra dòna.
Calzetta	Per tutt’i penn dell’Armada!  
Sidonìa	E dato che te preferissi viv e che son  proppi determinada a vess felice… hoo decis che… te sposi!
Calzetta	Per tutt’i penn dell’Armada!  
Sidonìa	Quest l’è on avveniment che se dev festeggià, allora…in alto le  insegne e… (si avvia verso la 3 a passo di carica ed esce).
Calzetta	Per tutt’i penn dell’Armada!  Pensavi che la me disess de nò. (si mette sull’attenti) Pronti per l’alza-bandera? Camera trentatrì: carica! (a passo di carica si avvia verso la 3 ed esce). 
 	Angelica è quasi divertita.

Scena 13

	Francesca entra dalla 3.
Angelica	Per piacere, mi può chiamare un taxi?
Francesca	Dovrebbe essercene uno qui fuori. (esce dalla 4).
Odette	(entra dalla 1 parlando verso l’interno della camera) Certo, Maman, voo a fa quatter ciaccer con quella… pocch de bon!   
Francesca	(rientrando dalla 4) Il taxi per la signora Frontini, è pronto! (esce subito).
Angelica e Odette    (insieme) Grazie!
	Le due donne si guardano a lungo. Poi insieme si dirigono verso la 4.
Angelica	(amabilissima) Scusi, signora, deve esserci un errore… il taxi è per me.
Odette	(amabilissima) Guardi che in errore è lei. Forse non ha sentito bene quello che ha detto la portiera: “È pronto il taxi per la signora Frontini”.
Angelica	Appunto.
Odette	E la sciora Frontini son mì!
Angelica	Ah, la sciora Frontini l’è lee?
Odette	Sissignora.
Angelica	La miee del dottor Frontini, arrivada chì ier mattina?
Odette	Giusta!
Angelica	Te la chì la sciora Frontini!
Odette	(ha una intuizione) Ah, capissi… lee l’è la soa amante!
Angelica	Per forza… se lee l’è la miee, mì podi vess domà l’amante.
Odette	Ecco, signorina, la riva a proposit! Andavi pròppi a cercala.
Angelica	E mì son contenta d’avegh risparmiaa la passeggiada.
Odette	Se l’è lècit, de quanto temp lee l’è l’amante del mè marì?
Angelica	E, se l’è lècit, de quanto temp lee l’è la miee del mè amante?
Odette	Ghe consili de vess pussee educada.
Angelica	Le porgo le mie  più umili scuse. Savevi nò che el dottor Frontini el gh’avess ona miee. Ma adèss che m’hann informada, ghe rendarò la soa libertà.
Odette	(più accomodante: la rivale ha mollato) Ah, va ben…
	Un attimo di imbarazzo.
Odette	E inscì i òmen maridà ghe piasen nò, eh?
Angelica	Pròppi inscì!
Odette	La gh’ha reson, le sa, dann on sacch de fastidi. E poeu de òmen ghe n’è in gir tanti… Ona bella dòna ’me lee… Che la varda, proppi chì in quest albergo, gh’è on american ricchissim.
Angelica	Grazie, l’hoo giamò vist.
	Luciano entra dalla 4 e vedendo Odette e Angelica, si blocca imbarazzato.
Odette	(vedendolo) Frou frou!
Angelica	(piano a Odette) Che la me scusa, sciora Frontini, la podaria lassam sola con lù on moment.
Odette	(piano ad Angelica) Per liquidal?
Angelica	(piano a Odette) Ma naturalment!
Odette	(a Luciano, passandole vicino e uscendo nella 1 )A dopo Frou frou.
Luciano	(va per abbracciarla) Angelica, piccola mia!
Angelica	(lo ferma. Ora Angelica parlerà a Luciano dandogli a volte del “tu” a volte del “lei” secondo se si sente ancora moglie o la sua cocotte, oppure se vuole mantenere le distanze) Attento, frou frou, la toa miee la podaria sentitt!
Luciano	Come?
Angelica	Sì, la toa miee! L’è minga entrada pròppi adèss in quella camera?
	Luciano la guarda stralunato.
Angelica	El se preoccupa nò, dottor Frontini, sarò nò on’amante invadente. Hoo promiss alla sciora Frontini che avaria troncà la nostra relazion.
Luciano	Angelica, te preghi, pientela lì e scoltom… son vegnuu chì cont on’altra dòna perché… perché sont on marì fedel.
Angelica	Ma varda!… Car el mè car amis, lù el se dev curà! Lù l’è molto malaa se passa la vita a confond la miee con l’amante!
Luciano	Ma mì gh’hoo mai avuu l’amante!
Angelica	Nòòò? E mì chi son?
Luciano	(cerca di abbracciarla) Tì te see la mia miee adorada.
Angelica	(lo ferma) Varda che mì son la toa cocotte.
Luciano	Angelica, te scongiuri… calmess e scoltom.
Angelica	Frou frou, mì son calmissima, ma gh’hoo minga l'intenzion de scoltaa i tò bosii vergognos. Per quest, te rendi la libertà e me riprendi la mia.
Massimo	(entrando dal fondo mentre armeggia con una pistola. A Frontini) Dottor Frontini, ora la ucciderò! (tra sé, mentre armeggia con la pistola) Se riessi a capì come funziona ’sto affare… 
Angelica	(con gioia) Oh, caro amico!
Luciano	Caro amico?
Angelica	(a Luciano) Il caro Laverde è innamorato di me.
Luciano	Allora el bamba l’è lù!
Massimo	Prego!
Angelica	(a Massimo, melodrammatica) Massimo, tesor, dimm quanto te me amet…
Massimo	(imbarazzato) Ma signora… chi, denanz al sò marì…
Angelica	Mè marì… E dove l’è?
Massimo	Come dove l’è? L’è lù!
Angelica	Quest l’è nò el mè marì. L’è staa domà el me amant.
Massimo	Come? E mì che pensavi… Mì che osavi nanca… Per tutt ’sto temp… Che stupid!
Luciano	Nò. “Bamba”! Angelica, te preghi…
Angelica	(senza ascoltarlo) Ma ch’el staga tranquill, Massimo, adess l’è pù nanca el mè amante. Son libera, liberissima! (intrigante) Massimuccio, te see semper dispost a…
Massimo	Signora, può dubitarne?
Angelica	(intrigante) Ma pussino mio, te me ciamet pù pastrugnina?
Luciano	Pastrugnina?
Massimo	Certo, sigura. (si fa avanti) Angelica, cioè, pastrugnina mia, da semper el mè coeur l’ha palpitaa per lee… per tì, e adess…
Luciano	Massimo ghe proibissi de seguità!
Angelica	(intrigante a Massimo) Pussino, perché te domandet nò ona camera? (per Luciano) Da letto!
Massimo	Ona camera? Da letto? (non ci crede!) Oh, sì, ma certament!
Angelica	Vai, patatino mio, ti raggiungo subito. A presto… (gli manda baci, vezzosissima) Pussi pussi… (Massimo esce dalla 3).
Luciano	(attonito) Pussi pussi? (poi rincorre Massimo, tentando di fermarlo) Ma no. Laverde, cosa fa? Angelica sta scherzando!
Angelica	Non credo proprio.
Luciano	(torna da Angelica) Angelica, per l'amour, te devet scoltam, adess te spieghi tusscòss. Trii dì fa…
	Compare Brackson dalla 4.
Angelica	Ecco l’americano. (gli si fa incontro) Carissimo signor…
Brackson	Jonathan Brackson, di Filadelfia, yes!
Angelica	Jonathan, poco fa lei mi ha offerto la luna se fossi diventata sua amante…
Brackson	Oh yes!
Angelica	Bene, accetto la luna!
Luciano	Non l’ascolti!  Le ordino di non ascoltarla!
Brackson	Sorry, please! Tre settimane fa voi fatto me becco…
Angelica	(stupita, lo ferma) Come dice scusi?
Brackson	(ad Angelica) Lui fatto me becco!
Angelica	Anca trè settiman fa! Te capii el dottor Frontini! Ma allora come amante gh’avevi on mandrillo!
Luciano	Mandrillo?… Ma dai Angelica, lassom spiegà, l’hoo faa domà perché sont on marì fedel!
Angelica	Te gh’hee di strani idei su la fedeltà, mio car. (a Brackson) el numer de la camera, tesor?
Brackson	Trenta otto.
Angelica	Fra cinch minut sarò in de tì. (ci ripensa) Nò, prima gh’è el Massimo, vero Frou Frou? (a Brackson) Devi avere un po’ di pazienza, carotino mio. Disem che podi rivà fra on para d’or. (a Luciano) Tu pensi che un paio d’ore possano bastare per Massimo? 
Luciano è in bambola.
Brackson	All right! Buono, due ore io aspetto. Anche tre! E poi finalmente: vendicazione! (esce dalla 3).
Angelica	(vezzosa) Bye-bye, carotino…
Luciano	Carotino? Angelica, ascoltom, io…sono...un…marito…fedele! Te capii?
Angelica	(lo guarda con disprezzo) Sono stata insieme a te tutto questo tempo e non ti ho mai conosciuto veramente. Ma che razza di uomo sei?
Luciano	Mì sont on òmm innocent; ona serie de disavventure me fan parì colpevol!
Angelica	Allora te me diset che te see minga vegnuu chì cont ona dòna? Che te see mai staa sò amant? Te podet sostegnì che te gh'he mai avuu di rapport con la miee dell’american? O forsi quella persona te see minga tì?
Luciano	Ma cert che son mì!
Angelica	(trionfante ma sconsolata) Ecco!
Luciano	Ma in l’istess temp, seri minga mì!
Angelica	Ma varda!
Luciano	L’è staa nò l’“io” che te parla in ’sto moment, l’è staa on “io” irresponsabil, letteralment plagiaa da di maledettissim pìnol de l’Ercole!
Angelica	Pillole d’Ercole?
Luciano	Già, on’invenzion de ch'el diaol del Farina. Ona pinola infernal ch’el m’ha faa toeu senza che mì el savessi. L’è ona droga che eccita, ubriaca, fa perd la reson… E inscì ven foeura la bestia che gh’è in tucc.
Angelica	Ma che pastiss te me cuntet su? Stamm ben, mio caro. (esce dalla 3 chiamando) Pussi pussi…
Luciano	Nò, fermet. Fall nò! Te se pentiree. (ora solo) Che disaster! E adess se foo? D’altra part me la faa a credomm?

Scena 14

Farina	(entrando dalla 4) Luciano, te cercavi.
Luciano	Farina. (contenendosi, lo accarezza) Eccoti qua!
Farina	(forzatamente allegro, ma diffidente) Cosa se dis de noeuv?
Luciano	(pacato) Se dis…. che la mia miee la sa tusscòss.
Farina	Nòòòò.
Luciano	(pacato) E, domà per curiosità, te me fee vedè i tò pìnol?
Farina	Ah, sì, ma cert… te hinn chì (levandole di tasca) Te ne voeuret voeuna?
Luciano	(sempre pacato)Nò, caro, te see ti che adess… ti e toeuet tucc!!!
Farina	Nò, fermes, fermes! Adess vò da l’Angelica e ghe spieghi tusscòss.
Luciano	(appoggia le pillole sul tavolo. Accarezza Farina) Ecco, bravo! Se ti entro des minut te l’hee minga convinta de la mia innocenza, te vee minga foeura viv de ’sto albergo!
Farina	Va ben, va ben… agites nò. Cercarò de fala ragionà. (esce dalla 4).
Luciano	(contemporaneamente esce dalla 2) Des minut!
Angelica	(entra dalla 3) Che mal de coo! Chissa se gh’è ona farmacia averta in questo paese? (vede le pillole sul tavolo) E queste? (legge) “Per sentirsi meglio”. ’Se vorarà dì? Mah… Provem… tant e tant pegg de inscì! (ne prende una).
Farina	(entrando dalla 4) Oh, signora Angelica, mi ascolti… el sò marì l’è nò responsabil di sò azion, gh’el giuri, l’unich responsabil son mì!
Angelica	(ironica)Già, l’è vera… i sò pìnol de l’Ercole! Vialter me ciappì per ona cretina? Chi l’ha mandaa… el Luciano per sostenigh i sò bosi?
Farina	(guardando l’orologio) Quest pròppi nò. Quel ch’el gh’ha dii el Luciano sui pìnol de l’Ercole, l’è la verità. Hinn ona mia scopèrta, la me creda!
Angelica	Riessi minga a capì come vialter podì pensà che mì me beva ona storia simil.
Farina	L’è nò ona storia (vede le pillole sul tavolo) Ecco hinn pròppi questi.
Angelica	Ah sì? Ch’el pensa che n’hoo tolta voeuna e m’è success on bel nient. (tra sé) Però el mal de testa l’è passaa.
Farina	N’ha tolta voeuna?
Luciano	(entrando dalla 2) Ah, te see minga andada dal tò pussi pussi? (a Farina) Manchen sett minut!
Farina	(ora tranquillissimo) Me ne basten tri per convincerla!
Angelica	(ridendo) E el pensa de convincium in trii minut?
Farina	Son sicur me la mort!
Angelica	(sedendo) Va ben, allora vedemm se in trii minut el riess a famela bev. Sel me dis de bell?
Farina	Mì? Nient assolutament!
Angelica	Nient?
Luciano	Ma digh almen che… (sconsolato) Lassem perd…(ed esce dalla 4).
Angelica	Ma che strano! Lù el sent minga cald?
Farina	Caldo? Certo. (si guarda intorno) Ma dove l’è andaa? (forte) Francesca!
Angelica	(si alza) Fa pròppi on bel cald!
Francesca	(entra dalla 3) Dica?
Farina	Corra dietro al dottor Frontini! Presto! E me lo porti qui. Subito!... Ma subito! (le porge una banconota) Di là. L’è andaa de laa.
Francesca	Corro! E dico: corro! (esce correndo dalla 4)
Farina	(tra sé) Questa chì con la bonaman la se fa su ona villa!
Angelica	Capissi minga, gh’hoo semper pussee cald!
Farina	Già… sì… quest’ann l’è caldin… (tra sé) Francesca, trovel… prest!
Angelica	Me senti tutta… (avvicinandosi provocante a Farina).
Farina	(indietreggiando) La se calma! (indicando una sedia) La se metta tranquilla.
Angelica	Ma le sa che l’è on bell’òmm!
Farina	(indietreggiando, voce in falsetto) L’è minga vera! Mì son brutt, bruttissim!
Angelica	(sempre avvicinandosi provocante a Farina) Avevi mai notà ’sti bej oggioni… 
Farina	(mettendosi una sedia davanti) La me tocca nò, nèh! Che la me tocca minga.
Francesca	(entra dalla 4 spingendo Luciano) Eccolo, dottore! (poi uscirà dalla 3).
Farina	Ah, finalment!
Luciano	Cosa te voeuret?
Farina	(prende Luciano e lo butta tra le braccia di Angelica) Stà chì con la toa miee e lassela nò per nissun motiv!
Luciano	(con gioia) Te lee convinta?
Farina	Certo. Però adess tì mollela nò! (esce dalla 4).
Luciano	Finalment… te me credet?
Angelica	Ma nanca per idea! E el preghi de seccam nò! (tenera ad un tratto, si avvicina affettuosa) Amor…
Luciano	Angelica…
Angelica	(ha un attimo di lucidità) Macché amore! Mì te odi. Te detesti! (ora ancora tenera, si avvicina affettuosa) Eppure se tu mi baciassi…
	Luciano non se lo fa dire due volte, la prende tra le braccia e la bacia.
Angelica	Te sentet nò on gran caldo?
Luciano	Alter che! (ci pensa) Caldo? (fra sé, ridendo) Quel filibustiere del Farina!
Angelica	(tenera) Moster! Perché te m’hee tradii?
Luciano	(abbracciandola) Ma hoo minga faa apposta! Se pò minga resist, come in quest moment te podet minga resit tì. El Farina el m’ha cascià giò a tradiment i pìnol de l’Ercole. Adess ti hee tolt anca tì. (la porta verso la 2).
	Farina rientra dalla 4 e si ferma sul fondo non visto.
Angelica	I pìnol…? Quei che eren sul tavol?
Luciano	Certo. Adess te me credet, finalment?
Angelica	(ancora ostinata) Assolutamente no!
Luciano	Ma come…?
Angelica	Te farò vedè che, nonostant i pìnol, se pò resist… (esce dalla 2, poi però rientra subito e lo trascina in camera, sensuale) Ven con mì, bel micione, che resistom insema! (escono).
Farina	Ah… se ghe fussi minga mì!
Odette	(entra dalla 1) A ’stora l’avrà liquidada, speri! (vede Farina) Dottor Farina. Sua sorella?
Farina	On moment…(origlia alla 2) L’è in di brasc del sò marì.
Odette	Sua sorella ha un marito?
Farina	Sì, el dottor Frontini!
Odette	(con un grido) Cosa?
Farina	E in ’sto moment... lee le perdona.
Odette	Come? Frou Frou el gh’ha ona miee? E la soa miee l’è… Ma allora el m’ha tolt in gir! Me vendicarò!
Farina	Nò, nò, anzi lo deve perdonare, perché Luciano el gh’ha faa capì, cara Odette, che se pò innamorass e vess anca fedel. Disem che l’ha riabilitada. Lee la pò andà a cà a testa alta.
Odette	Sì, l’è vera… però el mè do di petto chi podarà dammel anmò?
Farina	(sornione) Beh, per el do di petto… se la voeur… podaria pensagh mì…
Odette	Lù? Verament gh’era quell’american pien de danee… Ma sì, el pò andà al diavol lù e i sò danee! (si fa vicino) Preferissi tì… paciottino mio! (si abbracciano).
Bicot	(entra dalla 1) Fifina, Fifina!
Odette	Sì, cosa c’è, Maman?
Bicot	Ho visto che sta arrivando il colonnello! Mi raccomando, appena lo vedi, buttati nelle sue braccia… (mima) “Cielo mio padre!”.
Calzetta	(entrando dalla 3, per mano a Sidonìa) Vieni mia cara. Adèss podi concedet ona longa pausa-caffè, e magari la va ben anca per mì.
Sidonìa	Passerottino, foeura la verità… te trouvaa pan per i tò dent, vera?
Calzetta	Te gh’hee reson. Per tutt’i penn dell’Armada!  La guarnigion incoeu l’ha affrontà ona dura battaglia, ma la bandera… (vede Bicot) Signora Bicot!
Bicot	Cipollino, se stai cercando tua figlia…
Odette	(fa l’atto di…) “Cielo mio padre!”.
Calzetta	(ma l’interrompe sul nascere) Ferma! Semm giamò tutta la verità!
Bicot	Oh mio Dio!
Calzetta	El pader de la mia tosa l’è on ingegner!
Bicot	(presa alla sprovvista) No, è un magistrato! (ha fatto una gaffe!) Oh, mio Dio!
Calzetta	(disorientato) Per tutt’i penn dell’Armada!  Ma quanti pader gh’è?
Bicot	(piangendo) Cipollino, allora non mi sposi più?
Calzetta	Signora Bicot, la poo andà a fass sposà dal minìster de la difesa!
Brackson	(entrando dalla 3) Dove trova piccola, dolce cocotte, che non viene in camera tutta tappezzata di dollarini?
Francesca	(entrando dalla 3 di corsa, a Brackson) Un telegramma per lei, signor Brackson! E dico: un telegramma! (poi uscirà dalla 3).
Brackson	Grazie. (le porge una banconota e legge).
Massimo	(entrando dalla 4) Dov’è Angelica? Perché non viene? È un’ora che l’aspetto!
Farina	Mi sa che “el bamba” l’aspetterà per on bell tocch!
Brackson	Dottor Farina.
Farina	Dica.
Brackson	Lei inventore pillole d’Ercole?
Farina	Sì, son mì!
Brackson	Very well! Ricevo telegramma: (legge) “Comperare per Stati Uniti d’America monopolio invenzione dottor Farina”. Right, io offre due milione di dollari!
Farina	Due… affare fatto!
Luciano	(entrando dalla 2, abbracciato ad Angelica) Te vedaree amor che le acque di Sirmione servirann minga.
Angelica	El pensi anca mì.
Luciano	E adess va a fa i valis che finalment partissom.
Brackson	Lei parte? E mia vendetta?
Farina	On moment! Signor Brackson, mì ghe vendi el mè brevett, me ciappi i due milioni di dollari, ma a un patto.
Brackson	Patto? Quale patto?
Farina	Che lù el rinuncia a vendicas del Frontini.
Brackson	Rinunci?
Farina	Rifiuta…?
Brackson	(pensa) Rifiuta…?
Francesca	Un attimo, prego.       Luce su Antonia e TUTTI IMMOBILI
Francesca	E se Brackson rifiutasse?…… Ve lo immaginate? Invece di terminare qui, la commedia ricomincerebbe di nuovo con mille intrighi… (guardando l’orologio) Ma è tardi. D’altra parte tutti sembrano essere sistemati… (guarda Massimo deluso e Bicot piagnucolante) Beh, forse non proprio tutti, Laverde, Bicot… Ma si sa, così è la vita: c’è chi ride e c’è chi piange. E poi (guardando Sidonìa e Calzetta) di caffè non ce n’è più, (guardando Farina e Odette) di biscotti non ce ne sono più. (guardando Luciano e Angelica) e… di commedia non ce n’è più. Quindi, signor Brackson, di Filadelfia, yes! A voi la parola e… mi raccomando, pensi bene a ciò che dirà!    
	Luce piena. TUTTI RIPRENDONO
Farina	Rifiuta?
Brackson	(riflettendo per più di un istante tentennando la testa) No accetto! Business is business! Mio onore può aspettare!
Luciano	Son salvo! E se fra nov mes mì e l’Angelica gh'avarem on fiolin… el ciamerem Jonathan! Jonathan Ercole Frontini.
Brackson	(a Farina)Very well! Affare fatto. Stringo voi mano. Da ora tu chiama me per nome e io chiamo te per nome. My name is Jonathan, e tuo?
Farina	Io?
Brackson	Si, come chiamare di nome.
Farina	(pensante) Di nome?… Eh, mi dispiace, ma un nome non ce l’ho.
Brackson	Tu non avere nome?
Farina	No. È che purtroppo, in questa commedia…
Tutti	…si sono dimenticati di darglielo!
		Buio subito – Tutti escono.

1	entra Sidonìa con una tazzina di caffè.	
2	entra Calzetta con una bandiera	Sidonìa fugge
3	entra Bicot piangente	Calzetta fugge
4	entra Francesca e le porge un pacco	Bicot va contenta
5	entra Farina porge soldi	Francesca va contenta
6	entra Luciano e lo strozza	Farina va un poco storto
7	entra Massimo e gli punta la pistola	Luciano fugge
8	entra Angelica incinta	Massimo rincorre Luciano
9	entra Odette mani sui fianchi, la guarda male	Angelica va
10	entra Brackson e butta soldi in aria	Odette va

                        Tutti rientrano per il saluto generale.

F I N E

Per ulteriori informazioni su altri testi adattati e registrati SIAE in dialetto milanese
rivolgersi al traduttore:  e-mail:  pietro.callegaro@fastwebnet.it